text:
med tilbagevirkende kraft.
 8. Det indledende operationelle bidrag for et år »N« kan op- eller nedjusteres med tilbagevirkende kraft i et eller flere efterfølgende år på grundlag af de budgetmæssige forpligtelser, der er indgået for forpligtelsesbevillingerne for det pågældende år N, forhøjet i overensstemmelse med stk. 4 i denne artikel, deres gennemførelse gennem retlige forpligtelser og deres frigørelser. Bilag I indeholder de detaljerede bestemmelser om gennemførelsen af denne artikel.
 9. Den Europæiske Union forsyner Montenegro med oplysninger om sin finansielle deltagelse, som det fremgår af budget-, regnskabs-, resultat- og evalueringsrelaterede oplysninger indgivet til Den Europæiske Unions budget- og dechargemyndigheder vedrørende Horisont Europa-programmet.
 Disse oplysninger forelægges under behørig hensyntagen til Den Europæiske Unions og Montenegros fortroligheds- og databeskyttelsesregler og berører ikke de oplysninger, som Montenegro har ret til at modtage i henhold til bilag III.
 10. Alle bidrag fra Montenegro eller betalinger fra Den Europæiske Union og beregningen af beløb, der forfalder til betaling eller modtages, foretages i EUR.
 Artikel 4
 Automatisk korrektionsmekanisme
 1. En automatisk korrektionsmekanisme for Montenegros indledende operationelle bidrag for år N, som tilpasset i overensstemmelse med artikel 3, stk. 8, finder anvendelse og beregnes i år N+2. Den baseres på Montenegros og montenegrinske retlige enheders resultater i de dele af Horisont Europa-programmet, der gennemføres ved hjælp af konkurrencetilskud, der finansieres med forpligtelsesbevillinger fra år N, som er forhøjet i overensstemmelse med artikel 3, stk. 4.
 Størrelsen af den automatiske korrektion beregnes ud fra forskellen mellem:
 a)
 de indledende beløb for de retlige forpligtelser for konkurrencetilskud, der faktisk er indgået med Montenegro eller montenegrinske retlige enheder, der finansieres ud fra forpligtelsesbevillinger for år N, som er forhøjet i overensstemmelse med artikel 3, stk. 4 og
 b)
 det tilsvarende operationelle bidrag for år N, som Montenegro har betalt, som tilpasset i overensstemmelse med artikel 3, stk. 8, med undtagelse af ikke-interventionsomkostninger, der finansieres ud fra forpligtelsesbevillinger for år N, som er forhøjet i overensstemmelse med artikel 3, stk. 4.
 2. Hvis det beløb, der er omhandlet i stk. 1, uanset om beløbet er positivt eller negativt, overstiger 8 % af det tilsvarende indledende operationelle bidrag som justeret i henhold til artikel 3, stk. 8, korrigeres Montenegros indledende operationelle bidrag for år N. Det beløb, som Montenegro skylder eller skal modtage som et supplerende bidrag til eller en reduktion af Montenegros bidrag i henhold til den automatiske korrektionsmekanisme, er det beløb, der overstiger denne tærskel på 8 %. Et beløb, der ligger under denne tærskel på 8 %, vil ikke blive taget i betragtning ved beregningen af det supplerende bidrag, der skal betales eller kompenseres for.
 3. De nærmere regler for den automatiske korrektionsmekanisme er fastsat i bilag I.
 Artikel 5
 Gensidighed
 1. Retlige enheder, der er etableret i Den Europæiske Union, kan deltage i Montenegros programmer, projekter, aktioner og aktiviteter eller dele heraf svarende til Horisont Europa-programmet i overensstemmelse med Montenegros lovgivning.
 2. Bilag II indeholder den ikke-udtømmende liste over Montenegros tilsvarende programmer, projekter, aktioner og aktiviteter eller dele heraf.
 3. Montenegros finansiering af retlige enheder, der er etableret


text:
i EU, er underlagt Montenegros love og bestemmelser om driften af forsknings- og innovationsprogrammer, -projekter, -aktioner og -aktiviteter eller dele heraf. Hvis der ikke ydes finansiering, kan retlige enheder, der er etableret i EU, deltage ved brug af egne midler.
 Artikel 6
 Åben videnskab
 Parterne skal gensidigt fremme og tilskynde til praksis med åben videnskab i deres programmer, projekter, aktioner og aktiviteter eller dele heraf i overensstemmelse med reglerne i Horisont Europa-programmet og Montenegros love og bestemmelser.
 Artikel 7
 Overvågning, evaluering og rapportering
 1. Uden at det berører Kommissionens, Det Europæiske Kontor for Bekæmpelse af Svigs (OLAF) og Den Europæiske Unions Revisionsrets ansvar for overvågning og evaluering af Horisont Europa-programmet, overvåges Montenegros deltagelse i dette program løbende på grundlag af et partnerskab mellem Kommissionen og Montenegro.
 2. Reglerne for forsvarlig økonomisk forvaltning, herunder finanskontrol, inddrivelse og andre foranstaltninger til bekæmpelse af svig i forbindelse med Den Europæiske Unions finansiering i henhold til denne aftale er fastsat i bilag III.
 Artikel 8
 Det fælles forsknings- og innovationsudvalg EU-Montenegro
 1. Der nedsættes herved et fælles forsknings- og innovationsudvalg mellem EU og Montenegro (i det følgende benævnt »fælles udvalg EU-Montenegro«). Det fælles udvalg EU-Montenegro har bl.a. følgende arbejdsopgaver:
 a)
 vurdere, evaluere og gennemgå gennemførelsen af denne aftale, navnlig:
 i)
 Montenegros retlige enheders deltagelse og resultater i Horisont Europa-programmet
 ii)
 graden af (gensidig) åbenhed over for retlige enheder, der er etableret i hver part, for at deltage i den anden parts programmer, projekter, aktioner og aktiviteter eller dele heraf
 iii)
 gennemførelsen af mekanismen for finansielt bidrag og den automatiske korrektionsmekanisme i overensstemmelse med artikel 3 og 4
 iv)
 udveksling af oplysninger og undersøgelse af eventuelle spørgsmål om udnyttelse af resultater, herunder intellektuelle ejendomsrettigheder
 b)
 efter anmodning fra en af parterne drøfte restriktioner, som parterne anvender eller planlægger at anvende vedrørende adgang til deres respektive forsknings- og innovationsprogrammer, herunder aktioner vedrørende deres strategiske aktiver, interesser, uafhængighed eller sikkerhed
 c)
 undersøge, hvordan samarbejdet kan forbedres og udvikles
 d)
 i fællesskab drøfte de fremtidige retningslinjer og prioriteter for politikker vedrørende forskning og innovation og forskningsplanlægning af fælles interesse og
 e)
 udveksling af oplysninger om bl.a. ny lovgivning, afgørelser eller nationale forsknings- og innovationsprogrammer, der er relevante for gennemførelsen af denne aftale.
 2. Det fælles udvalg EU-Montenegro, der består af repræsentanter for Den Europæiske Union og Montenegro, vedtager selv sin forretningsorden.
 3. Det fælles udvalg EU-Montenegro kan beslutte at nedsætte arbejdsgrupper/rådgivende organer på ad hoc-basis på ekspertniveau, som kan bistå med gennemførelsen af denne aftale.
 4. Det fælles udvalg EU-Montenegro træder sammen mindst én gang om året og, når særlige omstændigheder kræver det, efter anmodning fra en af parterne. Møderne tilrettelægges og afholdes skiftevis af Den Europæiske Union og den montenegrinske myndighed, der er ansvarlig for videnskab og forskning.
 5. Det fælles udvalg EU-Montenegro udfører sine arbejdsopgaver løbende gennem udveksling af relevante oplysninger ved hjælp af et vilkårligt kommunikationsmiddel, navnlig i forbindelse med deltagelsen af/resultaterne for Montenegros retlige enheder. Det fælles udvalg EU-Montenegro kan navnlig fuldføre sine arbejdsopgaver skriftligt, når der opstår behov herfor.
 Artikel 9
 Afsluttende bestemmelser

type: contracts

jurisdiction: EU


text:
1. Denne aftale træder i kraft den dag, hvor parterne meddeler hinanden, at de nødvendige interne procedurer til dette formål er gennemført.
 2. Aftalen finder anvendelse fra den 1. januar 2021. Den forbliver i kraft, så længe det er nødvendigt for alle de projekter, aktioner, aktiviteter eller dele heraf, der finansieres ved Horisont Europa-programmet, alle de foranstaltninger, der er nødvendige for at beskytte Den Europæiske Unions finansielle interesser, og afslutningen af alle de finansielle forpligtelser, der følger af gennemførelsen af denne aftale mellem parterne.
 3. Den Europæiske Union og Montenegro kan anvende denne aftale midlertidigt i overensstemmelse med deres respektive interne procedurer og lovgivning. Den foreløbige anvendelse begynder den dag, hvor parterne meddeler hinanden, at de nødvendige interne procedurer til dette formål er gennemført.
 4. Hvis Montenegro på Den Europæiske Unions vegne underretter Kommissionen om, at det ikke vil afslutte de interne procedurer, der er nødvendige for denne aftales ikrafttræden, ophører denne aftale med at finde midlertidig anvendelse på datoen for Kommissionens modtagelse af denne meddelelse, som dermed vil være ophørsdatoen i henhold til denne aftale.
 5. Anvendelsen af denne aftale kan suspenderes af Den Europæiske Union i tilfælde af en fuldstændig eller delvis manglende betaling af det finansielle bidrag, som Montenegro skal betale i henhold til denne aftale.
 I tilfælde af manglende betaling, som kan bringe gennemførelsen og forvaltningen af Horisont Europa-programmet i alvorlig fare, sender Kommissionen en formel rykkerskrivelse. Hvis der ikke er foretaget betaling senest 20 arbejdsdage efter den formelle rykkerskrivelse, underretter Kommissionen Montenegro om suspensionen af anvendelsen af denne aftale ved en formel notifikationsskrivelse, som træder i kraft 15 dage efter Montenegros modtagelse af denne skrivelse.
 Hvis anvendelsen af denne aftale suspenderes, er retlige enheder, der er etableret i Montenegro, ikke berettigede til at deltage i tildelingsprocedurer, der endnu ikke er afsluttet, når suspensionen træder i kraft. En tildelingsprocedure anses for afsluttet, når der er indgået retlige forpligtelser som følge af proceduren.
 Suspensionen berører ikke de retlige forpligtelser, der er indgået med de retlige enheder, der er etableret i Montenegro, inden suspensionen trådte i kraft. Denne aftale finder fortsat anvendelse på sådanne retlige forpligtelser.
 Den Europæiske Union underretter straks Montenegro, når den har modtaget hele det skyldige finansielle bidrag. Suspensionen ophæves med øjeblikkelig virkning ved modtagelsen af denne underretning.
 Fra den dato, hvor suspensionen ophæves, er retlige enheder i Montenegro igen berettigede til at deltage i tildelingsprocedurer, der iværksættes efter denne dato, og i tildelingsprocedurer, der er indledt inden denne dato, for hvilke fristerne for indgivelse af ansøgninger ikke er udløbet.
 6. Hver af parterne kan til enhver tid afslutte aftalen ved skriftligt at underrette den anden part om sin hensigt om at afslutte aftalen. Afslutningen træder i kraft tre kalendermåneder efter den dato, hvor den skriftlige meddelelse modtages. Den dato, hvor afslutningen træder i kraft, udgør afslutningsdatoen med henblik på denne aftale.
 7. Hvis denne aftale ophører med at finde midlertidig anvendelse i overensstemmelse med stk. 4 i denne artikel eller afsluttes i overensstemmelse med stk. 6 i denne artikel, er parterne enige om, at:


text:
a)
 projekter, aktioner, aktiviteter eller dele heraf, for hvilke der er indgået retlige forpligtelser under den midlertidige anvendelse og/eller efter denne aftales ikrafttræden, og inden denne aftale ophører med at finde anvendelse eller afsluttes, fortsætter, indtil de er afsluttet på de betingelser, der er fastsat i denne aftale
 b)
 det årlige finansielle bidrag for år N, hvorunder denne aftale ophører med at finde midlertidig anvendelse eller afsluttes, betales fuldt ud i overensstemmelse med artikel 3. Det operationelle bidrag for år N justeres i overensstemmelse med artikel 3, stk. 8, og korrigeres i overensstemmelse med denne aftales artikel 4. Det deltagelsesgebyr, der betales for år N, må ikke justeres eller korrigeres og
 c)
 efter det år, hvor denne aftale ophører med at finde midlertidig anvendelse eller afsluttes, justeres de indledende operationelle bidrag, der er betalt for de år, hvor denne aftale fandt anvendelse, i overensstemmelse med artikel 3, stk. 8, og korrigeres automatisk i overensstemmelse med artikel 4 i denne aftale.
 Parterne afvikler efter fælles overenskomst alle andre konsekvenser af afslutningen eller ophøret af den midlertidige anvendelse af denne aftale.
 Aftalen kan kun ændres skriftligt efter fælles overenskomst mellem parterne. Ændringernes ikrafttræden følger samme procedure som den, der gælder for denne aftales ikrafttræden.
 8. Bilagene til denne aftale udgør en integrerende del af denne aftale.
 Denne aftale udfærdiges i to eksemplarer på engelsk og montenegrinsk, idet hver af disse tekster har samme gyldighed. I tilfælde af uoverensstemmelse har den engelske tekst forrang.
 Udfærdiget i Bruxelles den 6. december og i Podgorica den 3. december 2021.
 For Kommissionen på Den Europæiske Unions vegne:
 Mariya GABRIEL
 Kommissær med ansvar for innovation, forskning, kultur, uddannelse og unge
 For Montenegros regering:
 Vesna BRATIĆ
 Minister for uddannelse, videnskab, kultur og sport
 (1) EUT L 108 af 29.4.2010, s. 1.
 (2) Denne aftale udgør og har samme retsvirkninger som aftalememorandummet i henhold til protokol 8 til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Montenegro på den anden side om de generelle principper for Montenegros deltagelse i Fællesskabets programmer.
 (3) Europa-Parlamentets og Rådets forordning (EU) 2021/695 af 28. april 2021 om oprettelse af Horisont Europa — rammeprogrammet for forskning og innovation — og om reglerne for deltagelse og formidling og om ophævelse af forordning (EU) nr. 1290/2013 og (EU) nr. 1291/2013 (EUT L 170 af 12.5.2021, s. 1).
 (4) Rådets afgørelse (EU) 2021/764 af 10. maj 2021 om særprogrammet til gennemførelse af Horisont Europa — rammeprogrammet for forskning og innovation, og om ophævelse af afgørelse 2013/743/EU (EUT L 167 I af 12.5.2021, s. 1).
 (5) Europa-Parlamentets og Rådets forordning (EU) 2021/819 af 20. maj 2021 om Det Europæiske Institut for Innovation og Teknologi (omarbejdning) (EUT L 189 af 28.5.2021, s. 61).
 (6) Europa-Parlamentets og Rådets afgørelse (EU) 2021/820 af 20. maj 2021 om den strategiske innovationsdagsorden for Det Europæiske Institut for Innovation og Teknologi (EIT) for 2021-2027: Styrkelse af Europas innovationstalent og -kapacitet og om ophævelse af afgørelse nr. 1312/2013/EU (EUT L 189 af 28.5.2021, s. 91).
 (7) EU's


text:
restriktive foranstaltninger vedtages i henhold til artikel 29 i traktaten om Den Europæiske Union eller artikel 215 i traktaten om Den Europæiske Unions funktionsmåde.
 (8) Rådets forordning (EF) nr. 723/2009 af 25. juni 2009 om fællesskabsrammebestemmelser for et konsortium for en europæisk forskningsinfrastruktur (ERIC) (EUT L 206 af 8.8.2009, s. 1).
 (9) Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).
 (10) Dette omfatter navnlig ressourcer fra EU-genopretningsinstrumentet, som blev oprettet ved Rådets forordning (EU) 2020/2094 af 14. december 2020 om oprettelse af et EU-genopretningsinstrument til støtte for genopretningen efter covid-19-krisen (EUT L 433 I af 22.12.2020, s. 23).
 (11) EUT L 433 I af 22.12.2020, s. 23.
 BILAG I
 Regler for Montenegros finansielle bidrag til Horisont Europa-programmet (2021-2027)
 I. Beregning af Montenegros finansielle bidrag
 1.
 Montenegros finansielle bidrag til Horisont Europa-programmet fastsættes årligt i forhold til og som supplement til det beløb, der hvert år er til rådighed i EU-budgettet til forpligtelsesbevillinger, der er nødvendige til forvaltning, gennemførelse og drift af Horisont Europa-programmet, og som er forhøjet i overensstemmelse med i denne aftales artikel 3, stk. 4.
 2.
 Det i denne aftales artikel 3, stk. 7, omhandlede deltagelsesgebyr indfases som følger:
 —
 2021: 0,5 %
 —
 2022: 1 %
 —
 2023: 1,5 %
 —
 2024: 2 %
 —
 2025: 2,5 %
 —
 2026: 3 %
 —
 2027: 4 %.
 3.
 I overensstemmelse med denne aftales artikel 3, stk. 5, beregnes det indledende operationelle bidrag, som Montenegro skal betale for sin deltagelse i Horisont Europa-programmet, for de respektive regnskabsår ved at anvende en tilpasning af fordelingsnøglen.
 Fordelingsnøglen tilpasses som følger:
 Contribution Key Adjusted = Contribution Key × Coefficient
 Den koefficient, der anvendes til ovennævnte beregning til justering af fordelingsnøglen, er 0,18.
 4.
 I overensstemmelse med artikel 3, stk. 8, i denne aftale foretages den første tilpasning vedrørende budgetgennemførelsen for år N i år N+1, hvor det indledende operationelle bidrag for år N op- eller nedjusteres med forskellen mellem:
 a)
 et justeret bidrag beregnet ved at anvende fordelingsnøglen justeret ud fra år N med summen af:
 i.
 beløbet for de budgetmæssige forpligtelser, der er indgået på grundlag af forpligtelsesbevillinger, der er godkendt til år N inden for rammerne af det vedtagne EU-budget, og forpligtelsesbevillinger svarende til genopførte frigørelser og
 ii.
 eventuelle forpligtelsesbevillinger baseret på eksterne formålsbestemte indtægter, der ikke hidrører fra andre donorers finansielle bidrag til Horisont Europa-programmet, og som var disponible ved udgangen af år N (1). For eksterne formålsbestemte indtægter, der er tildelt Horisont Europa i henhold til artikel 3, stk. 1, i Rådets forordning (EU) 2020/2094 om oprettelse af et EU-genopretningsinstrument til støtte for genopretningen efter covid-19-krisen (2), anvendes de årlige vejledende beløb i FFR-programmeringen til beregning af det justerede


text:
bidrag
 b)
 og det indledende operationelle bidrag for år N.
 Fra år N+2 og hvert efterfølgende år, indtil alle budgetforpligtelser, der finansieres under forpligtelsesbevillinger med oprindelse i år N, der er forhøjet i overensstemmelse med denne aftales artikel 3, stk. 4, er betalt eller frigjort, og senest tre år efter afslutningen af Horisont Europa-programmet, beregner EU en justering af det operationelle bidrag for år N ved at reducere Montenegros operationelle bidrag med det beløb, der fremkommer ved at anvende den justerede fordelingsnøgle for år N på frigørelser, der hvert år er indgået på forpligtelser for år N, og som er finansieret over EU-budgettet eller ved genopførte frigørelser.
 Hvis de beløb, der stammer fra eksterne formålsbestemte indtægter for år N (for at medtage forpligtelsesbevillinger og, for så vidt angår beløb i henhold til Rådets forordning (EU) 2020/2094, de årlige vejledende beløb i FFR-programmeringen) og ikke stammer fra finansielle bidrag til Horisont Europa-programmet fra andre donorer, annulleres, reduceres Montenegros operationelle bidrag med det beløb, der fremkommer ved at anvende fordelingsnøglen justeret for år N på det annullerede beløb.
 II. Automatisk korrektion af Montenegros operationelle bidrag
 1.
 Ved beregningen af den automatiske korrektion, der er omhandlet i artikel 4 i denne aftale, gælder følgende procedurer:
 a)
 »Konkurrencetilskud« betyder tilskud, der tildeles gennem indkaldelser af forslag, hvor de endelige modtagere kan udpeges på tidspunktet for beregningen af den automatiske korrektion. Finansiel støtte til tredjeparter som defineret i finansforordningens artikel 204 er udelukket.
 b)
 Når der indgås en retlig forpligtelse med et konsortium, er de beløb, der anvendes til at fastlægge de indledende beløb for den retlige forpligtelse, de akkumulerede beløb, der er tildelt modtagere, som er montenegrinske enheder, i overensstemmelse med tilskudsaftalens vejledende budgetfordeling.
 c)
 Alle beløb i retlige forpligtelser, der svarer til konkurrencetilskud, fastsættes ved hjælp af Kommissionens elektroniske system eCorda og hentes den anden onsdag i februar i år N+2.
 d)
 Ved »ikke-interventionsomkostninger« forstås omkostninger under programmet, bortset fra konkurrencetilskud, herunder støtteudgifter, programspecifik administration og andre aktioner (3).
 e)
 Beløb, som tildeles internationale organisationer såsom retlige enheder, der er den endelige støttemodtager (4), betragtes som ikke-interventionsomkostninger.
 2.
 Mekanismen anvendes som følger:
 a)
 Automatiske korrektioner for år N i forbindelse med gennemførelsen af forpligtelsesbevillinger for år N, forhøjet i overensstemmelse med denne aftales artikel 3, stk. 4, anvendes på grundlag af data for år N og år N+1 fra eCorda som omhandlet i dette bilags afsnit II, stk. 1, litra c), i år N+2, efter at eventuelle tilpasninger i overensstemmelse med denne aftales artikel 3, stk. 8, er blevet anvendt på Montenegros bidrag til Horisont Europa-programmet. Det beløb, der tages i betragtning, er beløbet for konkurrencetilskuddene, som der foreligger oplysninger om på tidspunktet for beregningen af korrektionen.
 b)
 Fra år N+2 og frem til 2029 beregnes størrelsen af den automatiske korrektion for år N ved at tage forskellen mellem:
 i.
 det samlede beløb for de konkurrencetilskud, der er tildelt Montenegro eller montenegrinske retlige enheder som forpligtelser indgået på budgetbevillinger for år N og
 ii.
 Montenegros justerede operationelle bidrag for år N multipliceret med


text:
forholdet mellem:
 A.
 beløbet for konkurrencetilskud, der ydes over forpligtelsesbevillinger for år N, forhøjet i overensstemmelse med artikel 3, stk. 4, i denne aftale og
 B.
 summen af alle godkendte budgetmæssige forpligtelsesbevillinger for år N, inkl. ikke-interventionsomkostninger.
 III. Betaling af Montenegros finansielle bidrag, betaling af justeringerne af Montenegros operationelle bidrag og betaling af den automatiske korrektion af Montenegros operationelle bidrag
 1.
 Kommissionen meddeler snarest muligt og senest i forbindelse med den første indkaldelse af midler i regnskabsåret følgende oplysninger til Montenegro:
 a.
 de beløb i forpligtelsesbevillinger i EU-budgettet, der endeligt vedtages for det pågældende år for de budgetposter, der dækker Montenegros deltagelse i Horisont Europa-programmet, og som i givet fald er forhøjet i overensstemmelse med denne aftales artikel 3, stk. 4
 b.
 beløbet for det deltagelsesgebyr, der er omhandlet i artikel 3, stk. 7 i denne aftale
 c.
 gennemførelsen af forpligtelsesbevillinger svarende til regnskabsår N, som er forhøjet i overensstemmelse med artikel 3, stk. 4, i denne aftale, og frigørelsesniveauet, fra år N+1 for gennemførelsen af Horisont Europa-programmet
 d.
 størrelsen af de forpligtelser, der er indgået til fordel for montenegrinske retlige enheder, opdelt efter det tilsvarende år for budgetbevillingerne og forpligtelsernes samlede omfang, for den del af Horisont Europa-programmet, hvor sådanne oplysninger er nødvendige for, at den automatiske korrektion kan beregnes.
 Kommissionen fremlægger på grundlag af sit budgetforslag et overslag over oplysninger for det følgende år i henhold til litra a) og b) hurtigst muligt og senest den 1. september i regnskabsåret.
 2.
 Kommissionen sender senest i april og juni i hvert regnskabsår Montenegro en indkaldelse af midler på et beløb svarende til Montenegros bidrag i henhold til denne aftale.
 Hver indkaldelse af midler skal indeholde bestemmelser om, at seks tolvtedele af Montenegros bidrag skal betales senest 30 dage efter, at indkaldelsen af midler er udsendt.
 Kommissionen sender en enkelt indkaldelse af midler i denne aftales første gennemførelsesår senest 60 dage efter den dato, fra hvilken denne aftale har retsvirkning.
 3.
 Hvert år fra og med 2023 skal indkaldelsen af midler også afspejle størrelsen af den automatiske korrektion, der finder anvendelse på det operationelle bidrag, der er betalt for år N-2.
 Indkaldelsen af midler, der udsendes senest i april, kan også omfatte justeringer af Montenegros finansielle bidrag til gennemførelsen, forvaltningen og driften af det eller de tidligere rammeprogram(mer) for forskning og innovation, som Montenegro deltog i.
 For hvert af regnskabsårene 2028, 2029 og 2030 skal det beløb, der fremkommer ved den automatiske korrektion af de operationelle bidrag, som Montenegro har betalt i 2026 og 2027, eller ved de tilpasninger, der er foretaget i henhold til i denne aftales artikel 3, stk. 8, betales til eller af Montenegro.
 4.
 Montenegro skal betale sit finansielle bidrag under denne aftale i overensstemmelse med punkt III i dette bilag. Hvis Montenegro ikke har betalt inden for den fastsatte frist, sender Kommissionen en formel rykkerskrivelse.
 Ved enhver forsinkelse af indbetalingen af det finansielle bidrag betaler Montenegro morarenter af det udestående beløb fra forfaldsdagen.
 Rentesatsen for fordringer, der ikke er betalt på forfaldsdagen, er den sats,


text:
som Den Europæiske Centralbank pr. den første kalenderdag i forfaldsmåneden anvender på sine væsentligste refinansieringstransaktioner, og som offentliggøres i Den Europæiske Unions Tidende, serie C, forhøjet med halvandet procentpoint.
 (1) Dette omfatter navnlig ressourcer fra EU-genopretningsinstrumentet, som blev oprettet ved Rådets forordning (EU) 2020/2094 af 14. december 2020 om oprettelse af et EU-genopretningsinstrument til støtte for genopretningen efter covid-19-krisen (EUT L 433 I af 22.12.2020, s. 23).
 (2) EUT L 433 I af 22.12.2020, s. 23.
 (3) Andre aktioner omfatter bl.a. indkøb, priser, finansielle instrumenter, Det Fælles Forskningscenters direkte aktioner, abonnementer (OECD, EUREKA, IPEEC, IEA osv.), eksperter (evaluatorer, overvågning af projekter) osv.
 (4) Internationale organisationer vil kun blive betragtet som ikke-interventionsomkostninger, hvis de er endelige støttemodtagere. Dette gælder ikke, hvis en international organisation er koordinator for et projekt (fordeling af midler til andre koordinatorer).
 BILAG II
 Ikke-udtømmende liste over Montenegros tilsvarende projekter, aktioner, aktiviteter eller dele heraf
 Følgende ikke-udtømmende liste betragtes som programmer, projekter, aktioner og aktiviteter svarende til Horisont Europa-programmet i Montenegro:
 —
 Program for ekspertisecentre
 —
 Tilskud til finansiering af videnskabelige forskningsprojekter
 —
 Samarbejdsprogram for innovation 2019-2024
 —
 Præaccelerationsprogram for opstartsvirksomheder
 BILAG III
 Forsvarlig økonomisk forvaltning
 Beskyttelse af finansielle interesser og inddrivelse
 Artikel 1
 Gennemgange og revisioner
 1. Den Europæiske Union har ret til i overensstemmelse med gældende retsakter fra en eller flere EU-institutioner eller -organer og som angivet i relevante aftaler og/eller kontrakter at gennemføre tekniske, videnskabelige, finansielle eller andre former for gennemgange og revisioner hos enhver fysisk person eller retlig enhed, der er hhv. bosiddende eller etableret i Montenegro samt modtager EU-midler, og enhver tredjepart, der er involveret i gennemførelsen af EU-midler og er bosiddende eller etableret i Montenegro. Sådanne gennemgange og revisioner kan foretages af ansatte hos Den Europæiske Unions institutioner og organer, navnlig Kommissionen og Den Europæiske Revisionsret, eller af andre personer, som er bemyndiget hertil af Kommissionen.
 2. Ansatte hos Den Europæiske Unions institutioner og organer, navnlig Kommissionen og Den Europæiske Revisionsret, og de øvrige personer, der er bemyndiget hertil af Kommissionen, skal have passende adgang til arbejdssteder, arbejder og dokumenter (både i elektronisk form og på papir) samt alle nødvendige informationer til at udføre sådanne revisioner, herunder ret til at få udleveret en fysisk/elektronisk kopi af og uddrag fra ethvert dokument eller indholdet af ethvert datamedium, som den reviderede fysiske eller juridiske person eller den reviderede tredjepart er i besiddelse af.
 3. Montenegro må ikke forhindre eller rejse særlige hindringer for adgangsretten i Montenegro og for adgangen til lokaler for ansatte og andre personer, der er omhandlet i stk. 2, på grund af udøvelsen af deres opgaver som omhandlet i denne artikel.
 4. Gennemgange og revisioner kan foretages (også efter suspensionen af denne aftales anvendelse i henhold til dens artikel 9, stk. 5, og efter den midlertidige anvendelse ophører eller afsluttes) på de betingelser, der er fastsat i en eller flere af Den Europæiske Unions institutioners eller organers gældende retsakter, og som fastsat i relevante aftaler og/eller kontrakter vedrørende enhver retlig forpligtelse til gennemførelse af Den Europæiske Unions budget, som Den Europæiske


text:
Union har indgået inden den dato, hvor anvendelsen af denne aftale i henhold til dens artikel 9, stk. 5, suspenderes, den midlertidige anvendelse ophører eller denne aftale afsluttes.
 Artikel 2
 Bekæmpelse af uregelmæssigheder og svig samt andre strafbare handlinger, der skader Unionens finansielle interesser
 1. Kommissionen og Det Europæiske Kontor for Bekæmpelse af Svig (OLAF) bemyndiges til at foretage administrative undersøgelser på Montenegros område, herunder kontrol og inspektion på stedet. Disse undersøgelser gennemføres i overensstemmelse med de vilkår og betingelser, der er fastsat i en eller flere af EU-institutionernes gældende retsakter.
 2. Montenegros kompetente myndigheder meddeler inden for en rimelig tidsfrist Kommissionen eller OLAF alle oplysninger eller mistanke om uregelmæssigheder, svig eller anden ulovlig aktivitet, der skader EU's finansielle interesser.
 3. Der kan foretages kontrol og inspektion på stedet hos enhver fysisk person eller retlig enhed, der er hhv. bosiddende eller etableret i Montenegro, og som modtager EU-midler, samt hos enhver tredjepart, der er involveret i gennemførelsen af EU-midler og er bosiddende eller etableret i Montenegro.
 4. Kommissionen eller OLAF forbereder og gennemfører kontrol og inspektion på stedet i nært samarbejde med den af den montenegrinske regering udpegede kompetente montenegrinske myndighed. Den udpegede myndighed underrettes i god tid om kontrollens og inspektionens indhold, formål og retsgrundlag, således at den kan yde den fornødne bistand. Med henblik herpå kan de kompetente montenegrinske myndigheder deltage i kontrollen og inspektionen på stedet.
 5. Efter anmodning fra de montenegrinske myndigheder kan kontrollen og inspektionen på stedet gennemføres i fællesskab med Kommissionen eller OLAF.
 6. Kommissionens ansatte og OLAF's personale skal have adgang til alle de oplysninger og dokumentation, herunder computerdata, vedrørende de pågældende operationer, der er nødvendige for en korrekt gennemførelse af kontrollen og inspektionen på stedet. De skal navnlig kunne kopiere relevante dokumenter.
 7. Hvis personen, enheden eller en anden tredjepart modsætter sig kontrol eller inspektion på stedet, yder de montenegrinske myndigheder i overensstemmelse med de nationale love og bestemmelser Kommissionen eller OLAF bistand, for at de kan udføre den kontrol og inspektion på stedet, som de er blevet pålagt. Denne bistand omfatter, at der træffes passende forholdsregler i henhold til national ret, navnlig for at sikre bevismateriale.
 8. Kommissionen eller OLAF underretter de montenegrinske myndigheder om resultatet af kontrollen eller inspektionen. Navnlig meddeler Kommissionen eller OLAF så hurtigt som muligt Montenegros kompetente myndighed alle oplysninger om uregelmæssigheder eller mistanke om uregelmæssigheder, som de har fået kendskab til under gennemførelsen af kontrollen eller inspektionen på stedet.
 9. Uden at det berører anvendelsen af Montenegros lovgivning, kan Kommissionen pålægge juridiske eller fysiske personer i Montenegro, der deltager i gennemførelsen af et program eller en aktivitet, administrative foranstaltninger og sanktioner i overensstemmelse med Den Europæiske Unions lovgivning.
 10. Med henblik på en korrekt gennemførelse af denne artikel udveksler Kommissionen eller OLAF og Montenegros kompetente myndigheder regelmæssigt oplysninger og, efter anmodning fra en af parterne i denne aftale, rådfører sig med hinanden.
 11. For at fremme et effektivt samarbejde og en effektiv udveksling af oplysninger med OLAF udpeger Montenegro et kontaktpunkt.
 12. Udvekslingen af oplysninger mellem


text:
Kommissionen eller OLAF og montenegrinske kompetente myndigheder finder sted under behørig hensyntagen til fortrolighedskravene. Personoplysninger, der indgår i udvekslingen af oplysninger, beskyttes i overensstemmelse med gældende regler.
 13. De montenegrinske myndigheder samarbejder med Den Europæiske Anklagemyndighed for at sætte den i stand til at opfylde sin pligt til at efterforske og retsforfølge gerningsmænd og medskyldige til strafbare handlinger, der skader Den Europæiske Unions finansielle interesser, i overensstemmelse med gældende lovgivning.
 Artikel 3
 Inddrivelse og tvangsfuldbyrdelse
 1. Afgørelser, der vedtages af Kommissionen, og som pålægger juridiske eller fysiske personer, bortset fra stater, en forpligtelse til at betale en pengeydelse i forbindelse med krav, der hidrører fra Horisont Europa-programmet, kan tvangsfuldbyrdes i Montenegro. Fuldbyrdelsespåtegning skal efter en prøvelse, der kun omfatter ægtheden af det pågældende fuldbyrdelsesgrundlag, påføres af den nationale myndighed, som den montenegrinske regering har udpeget. Montenegros regering meddeler Kommissionen og Den Europæiske Unions Domstol sin udpegede nationale myndighed. I overensstemmelse med artikel 4 har Kommissionen ret til at anmelde sådanne afgørelser, der kan tvangsfuldbyrdes, direkte til personer og retlige enheder, der er hhv. bosiddende eller etableret i Montenegro. Tvangsfuldbyrdelsen finder sted efter montenegrinsk ret og de montenegrinske retsplejeregler.
 2. Domme og kendelser afsagt af Den Europæiske Unions Domstol i medfør af en voldgiftsbestemmelse i en kontrakt eller aftale i forbindelse med EU-programmer, -aktiviteter, -aktioner eller -projekter skal kunne tvangsfuldbyrdes i Montenegro på samme måde som Kommissionens afgørelser som omhandlet i stk. 1.
 3. Den Europæiske Unions Domstol har kompetence til at prøve lovligheden af den i stk. 1 omhandlede afgørelse vedtaget af Kommissionen og til at udsætte tvangsfuldbyrdelsen heraf. Retterne i Montenegro har dog kompetence til at træffe afgørelse i sager, hvori det gøres gældende, at tvangsfuldbyrdelsen foretages i strid med reglerne.
 Artikel 4
 Kommunikation og udveksling af oplysninger
 Den Europæiske Unions institutioner og organer, der er involveret i gennemførelsen af Horisont Europa-programmet eller i kontrollen med dette program, har ret til at kommunikere direkte, herunder gennem elektroniske udvekslingssystemer, med enhver fysisk person eller retlig enhed, der er hhv. bosiddende eller etableret i Montenegro, og som modtager EU-midler, samt enhver tredjepart, der er involveret i gennemførelsen af EU-midler og er bosiddende eller etableret i Montenegro. Sådanne personer, enheder og parter kan direkte forelægge Den Europæiske Unions institutioner og organer al den relevante information og dokumentation, som de er forpligtet til at forelægge i henhold til Den Europæiske Unions lovgivning, der finder anvendelse på EU-programmet, og de kontrakter eller aftaler, der er indgået med henblik på gennemførelse af det pågældende program.


text:
 Avis juridique important
 |
 21979A1031(07)
 Protokol nr. 6 om den afgifts- og toldordning, der skal gælde i AVS-staterne for kontrakter, der finansieres af Fællesskabet /* DEN ANDEN AVS/EOEF-KONVENTION UNDERTEGNET I LOME DEN 31. OKTOBER 1979 - LOME 2 */
 EF-Tidende nr. L 347 af 22/12/1980 s. 0142 den græske specialudgave: Kapitel 11 bind 22 s. 0238
 ++++ PROTOKOL NR . 6 OM DEN AFGIFTS - OG TOLDORDNING , DER SKAL GAELDE I AVS-STATERNE FOR KONTRAKTER , DER FINANSIERES AF FAELLESSKABET ARTIKEL 1 1 . OVER FOR KONTRAKTER , DER FINANSIERES AF FAELLESSKABET , ANVENDER AVS-STATERNE EN AFGIFTS - OG TOLDORDNING , SOM IKKE ER MINDRE GUNSTIG END DEN ORDNING , DER ANVENDES OVER FOR DEN MEST BEGUNSTIGEDE STAT ELLER OVER FOR DEN MEST BEGUNSTIGEDE INTERNATIONALE ORGANISATION PAA UDVIKLINGSORMRAADET . VED ANVENDELSEN AF DET FOERSTE AFSNIT TAGES DER IKKE HENSYN TIL ORDNINGER , DER GAELDER FOR AVS-STATER ELLER ANDRE UDVIKLINGSLANDE . 2 . MED FORBEHOLD AF STK . 1 ANVENDER AVS-STATERNE OVER FOR KONTRAKTER , DER FINANSIERES AF FAELLESSKABET , DEN I ARTIKEL 2 _ 12 FASTSATTE ORDNING . ARTIKEL 2 KONTRAKTER , DER FINANSIERES AF FAELLESSKABET , PAALAEGGES HVERKEN BESTAAENDE ELLER FREMTIDIGE STEMPEL - OG REGISTRERINGSAFGIFTER ELLER ANDRE AFGIFTER MED TILSVARENDE VIRKNING I DEN AVS-STAT , MED HVILKEN KONTRAKTERNE INDGAAS . DE KAN IMIDLERTID I HENHOLD TIL GAELDENDE LOVGIVNING I AVS-STATERNE UNDERGIVES REGISTRERINGSFORMALITETER . EN SAADAN FORMALITET KAN GIVE ANLEDNING TIL OPKRAEVNING AF ET GEBYR , DER SVARER TIL BETALINGEN FOR TJENESTEYDELSER , OG SOM IKKE OVERSTIGER OMKOSTNINGERNE VED AKTEN I HENHOLD TIL DE GAELDENDE RETLIGE BESTEMMELSER I HVER ENKELT AVS-STAT . ARTIKEL 3 1 . I FORBINDELSE MED KONTRAKTER OM UNDERSOEGELSER , KONTROL OG TILSYN , DER FINANSIERES AF FAELLESSKABET , OPKRAEVES DER I DEN PAAGAELDENDE AVS-STAT IKKE OMSAETNINGSAFGIFTER . 2 . OVERSKUD I FORBINDELSE MED BYGGE - OG ANLAEGS - , UNDERSOEGELSES - , KONTROL - OG TILSYNSKONTRAKTER , DER FINANSIERES AF FAELLESSKABET , BESKATTES EFTER AVS-STATERNES EGEN SKATTEORDNING , SAAFREMT DE FYSISKE ELLER JURIDISKE PERSONER , SOM HAR REALISERET OVERSKUD , HAR EN FAST VIRKSOMHED I STATEN , ELLER GENNEMFOERELSEN AF KONTRAKTERNE HAR VARET OVER SEKS MAANEDER . ARTIKEL 4 1 . INDFOERSEL I FORBINDELSE MED GENNEMFOERELSEN AF EN INDKOEBSKONTRAKT , DER FINANSIERES AF FAELLESSKABET , TIL DEN PAAGAELDENDE AVS-STATS TOLDOMRAADE MEDFOERER IKKE OPKRAEVNING AF TOLD OG AFGIFTER ELLER AF AFGIFTER MED TILSVARENDE VIRKNING . 2 . NAAR EN INDKOEBSKONTRAKT , DER FINANSIERES AF FAELLESSKABET , OMFATTER EN VARE MED OPRINDELSE I DEN PAAGAELDENDE AVS-STAT , INDGAAS KONTRAKTEN FOR DEN PAAGAELDENDE VARES PRIS AB FABRIK , FORHOEJET MED DE NATIONALE AFGIFTER , AVS-STATEN SELV PAALAEGGER DENNE LEVERANCE . 3 . AFGIFTSFRITAGELSER OMTALES UDTRYKKELIGT I SELVE AFTALENS TEKST . ARTIKEL 5 INDKOEB AF BRAENDSTOFFER , SMOEREMIDLER OG BINDEMIDLER PAA BASIS AF CARBONHYDRIDER SAMT GENERELT ALT MATERIALE , DER INDGAAR I EN BYGGE - OG ANLAEGSKONTRAKT , SOM FINANSIERES AF FAELLESSKABET , ANSES FOR AT VAERE FREMSTILLET PAA DET LOKALE MARKED OG UNDERGIVES DEN AFGIFTSORDNING , DER GAELDER I DEN PAAGAELDENDE AVS-STAT I HENHOLD TIL DEN NATIONALE LOVGIVNING


text: . ARTIKEL 6 VIRKSOMHEDER , SOM TIL GENNEMFOERELSEN AF BYGGE - OG ANLAEGSKONTRAKTERNE SKAL INDFOERE ERHVERVSBESTEMT MATERIEL , KAN EFTER ANMODNING MIDLERTIDIGT INDFOERE DETTE TOLDFRIT I HENHOLD TIL BESTEMMELSERNE I DEN PAAGAELDENDE AVS-STATS NATIONALE LOVGIVNING . ARTIKEL 7 ERHVERVSBESTEMT MATERIEL , DER ER NOEDVENDIGT TIL GENNEMFOERELSE AF OPGAVER , DER ER DEFINERET I EN UNDERSOEGELSES - , KONTROL - ELLER TILSYNSKONTRAKT , KAN INDFOERES I DEN ELLER DE PAAGAELDENDE AVS-STATER MIDLERTIDIGT UDEN ERLAEGGELSE AF AFGIFTER , TOLD OG ANDRE AFGIFTER MED TILSVARENDE VIRKNING , I DET OMFANG TOLDEN OG AFGIFTERNE IKKE UDGOER BETALING FOR EN TJENESTEYDELSE . ARTIKEL 8 1 . FYSISKE PERSONER , BORTSET FRA LOKALT ANSATTE , DER VARETAGER OPGAVER , SOM ER DEFINERET I EN UNDERSOEGELSES - , KONTROL - ELLER TILSYNSKONTRAKT , KAN INDEN FOR DE BESTEMMELSER , DER ER FASTSAT I DEN PAAGAELDENDE AVS-STATS LOVGIVNING , INDFOERE PERSONLIGE EJENDELE TIL PERSONLIG OG HUSHOLDNINGSMAESSIG BRUG UDEN ERLAEGGELSE AF TOLD , AFGIFTER OG ANDRE AFGIFTER MED TILSVARENDE VIRKNING . 2 . DISSE BESTEMMELSER GAELDER LIGELEDES FOR DE I STK . 1 NAEVNTE PERSONERS FAMILIEMEDLEMMER . ARTIKEL 9 1 . KOMMISSIONENS DELEGEREDE OG BEFULDMAEGTIGEDE PERSONALE , BORTSET FRA LOKALT ANSAT PERSONALE , FRITAGES FOR ALLE DIREKTE SKATTER I DEN AVS-STAT , HVOR DE ER ETABLERET . 2 . BESTEMMELSERNE I ARTIKEL 8 GAELDER LIGELEDES FOR DET I STK . 1 NAEVNTE PERSONALE . ARTIKEL 10 AVS-STATERNE INDROEMMER FRITAGELSE FOR ENHVER NATIONAL ELLER LOKAL SKAT ELLER AFGIFT PAA FORFALDNE RENTER OG AFDRAG I FORBINDELSE MED BISTAND FRA FAELLESSKABET I FORM AF LAAN PAA SAERLIGE VILKAAR , LAVERE PRIORITEREDE LAAN ELLER BETINGEDE LAAN MED RISIKOVILLIG KAPITAL ELLER UDLAAN AF BANKENS MIDLER SOM NAEVNT I KONVENTIONENS ARTIKEL 101 OG 105 . ARTIKEL 11 ALLE ANDRE SAGSOMRAADER , DER IKKE ER OMHANDLET I DENNE PROTOKOL , FORBLIVER UNDERGIVET DEN NATIONALE LOVGIVNING I DE STATER , DER ER PART I KONVENTIONEN . ARTIKEL 12 OVENNAEVNTE BESTEMMELSER GAELDER FOR GENNEMFOERELSEN AF ALLE KONTRAKTER , DER FINANSIERES AF FAELLESSKABET , OG SOM INDGAAS EFTER DENNE KONVENTIONS IKRAFTTRAEDEN .


text:
 Avis juridique important
 |
 22001D0083
 Afgørelse truffet af Det Blandede EØS-udvalg nr. 83/2001 af 19. juni 2001 om ændring af bilag XXI (statistikker) til EØS-aftalen
 EF-Tidende nr. L 238 af 06/09/2001 s. 0034 - 0035
 Afgørelse truffet af Det Blandede EØS-udvalgnr. 83/2001af 19. juni 2001om ændring af bilag XXI (statistikker) til EØS-aftalenDET BLANDEDE EØS-UDVALG HAR -under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, ogud fra følgende betragtninger:(1) Bilag XXI til aftalen blev ændret ved afgørelse nr. 57/2001 truffet af Det Blandede EØS-udvalg den 18. maj 2001(1).(2) Kommissionens forordning (EF) nr. 1575/2000 af 19. juli 2000 om gennemførelse af Rådets forordning (EF) nr. 577/98 om gennemførelse af en stikprøveundersøgelse vedrørende arbejdsstyrken i Fællesskabet for så vidt angår den harmoniserede liste over de variabler, der fra 2001 skal anvendes ved indberetning af data(2) bør indarbejdes i aftalen.(3) Kommissionens forordning (EF) nr. 1897/2000 af 7. september 2000 om gennemførelse af Rådets forordning (EF) nr. 577/98 om gennemførelse af en stikprøveundersøgelse vedrørende arbejdsstyrken i Fællesskabet for så vidt angår en arbejdsdefinition af arbejdsløshed(3) bør indarbejdes i aftalen -TRUFFET FØLGENDE AFGØRELSE:Artikel 1I bilag XXI til aftalen indsættes følgende punkter efter punkt 18a (Rådets forordning (EF) nr. 577/98): "18aa. 32000 R 1575: Kommissionens forordning (EF) nr. 1575/2000 af 19. juli 2000 om gennemførelse af Rådets forordning (EF) nr. 577/98 om gennemførelse af en stikprøveundersøgelse vedrørende arbejdsstyrken i Fællesskabet for så vidt angår den harmoniserede liste over de variabler, der fra 2001 skal anvendes ved indberetning af data (EFT L 181 af 20.7.2000, s. 16).18ab. 32000 R 1897: Kommissionens forordning (EF) nr. 1897/2000 af 7. september 2000 om gennemførelse af Rådets forordning (EF) nr. 577/98 om gennemførelse af en stikprøveundersøgelse vedrørende arbejdsstyrken i Fællesskabet for så vidt angår en arbejdsdefinition af arbejdsløshed (EFT L 228 af 8.9.2000, s. 18)."Artikel 2Teksterne til Kommissionens forordning (EF) nr. 1575/2000 og (EF) nr. 1897/2000 på islandsk og norsk, som offentliggøres i EØS-tillægget til De Europæiske Fællesskabers Tidende, er autentiske.Artikel 3Denne afgørelse træder i kraft den 20. juni 2001, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(4).Artikel 4Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.Udfærdiget i Bruxelles, den 19. juni 2001.På Det Blandede EØS-udvalgs vegneP. WesterlundFormand(1) EFT L 165 af 21.6.2001, s. 63.(2) EFT L 181 af 20.7.2000, s. 16.(3) EFT L 228 af 8.9.2000, s. 18.(4) Ingen forfatningsmæssige krav angivet.


text:
 24.7.2020
 DA
 Den Europæiske Unions Tidende
 L 240/4
 AFTALE
 om civil luftfartssikkerhed mellem Den Europæiske Union og Folkerepublikken Kinas regering
 DEN EUROPÆISKE UNION
 og
 FOLKEREPUBLIKKEN KINAS REGERING,
 i det følgende under ét benævnt »parterne«,
 SOM ANERKENDER udviklingstendensen i retning af multinational konstruktion, fremstilling og omsætning af civile luftfartsprodukter,
 SOM ØNSKER at fremme civil luftfartssikkerhed, miljøkvalitet og miljøforenelighed samt lette den frie omsætning af civile luftfartsprodukter,
 SOM ØNSKER at fremme samarbejdet og øge effektiviteten inden for civil luftfartssikkerhed,
 SOM TAGER HENSYN TIL, at deres samarbejde kan bidrage positivt til at fremme en bedre international harmonisering af standarder og procedurer,
 SOM TAGER HENSYN TIL den mulige nedbringelse af den økonomiske byrde for luftfartsindustrien, som skyldes overflødige tekniske inspektioner, evalueringer og prøvninger,
 SOM ANERKENDER, at der ved enhver gensidig accept af konstateringer af overensstemmelse og certifikater må skabes sikkerhed for overholdelsen af gældende tekniske forskrifter eller standarder, der mindst er ækvivalent med den sikkerhed, der opnås ved en parts egne procedurer,
 SOM ANERKENDER, at enhver sådan gensidig accept også forudsætter, at hver part vedvarende har tillid til den anden parts konstateringer af overensstemmelse på alle områder, der er omfattet af denne aftale,
 SOM ANERKENDER parternes ønske om regelsamarbejde om civil luftfartssikkerhed samt miljømæssig afprøvning og godkendelse på grundlag af løbende kommunikation og gensidig tillid,
 SOM ANERKENDER parternes respektive forpligtelser i henhold til bilaterale, regionale og multilaterale aftaler om civil luftfartssikkerhed og miljøforenelighed,
 ER BLEVET ENIGE OM FØLGENDE:
 Artikel 1
 Mål
 Målene for denne aftale er at:
 a)
 åbne mulighed for gensidig accept, jf. bilagene til denne aftale, af konstateringer af overensstemmelse og certifikater, som er udstedt af hver parts kompetente myndigheder
 b)
 lette den civile luftfartsindustris multinationale dimension
 c)
 lette og fremme den frie omsætning af civile luftfartsprodukter og tilknyttede tjenester
 d)
 fremme samarbejde med henblik på at opnå et højt niveau for civil luftfartssikkerhed og miljøforenelighed.
 Artikel 2
 Definitioner
 I denne aftale forstås ved:
 a)
 »godkendte organisationer«: enhver juridisk person, der af en af parternes kompetente myndigheder er certificeret til at udøve beføjelser i relation til denne aftales anvendelsesområde
 b)
 »certifikat«: enhver godkendelse, licens eller ethvert andet dokument udstedt til anerkendelse af overensstemmelse, hvorved det attesteres, at civile luftfartsprodukter samt organisationer eller personer beskæftiget inden for den civile luftfart opfylder de gældende krav i de respektive parters relevante lovgivning
 c)
 »civilt luftfartsprodukt«: et civilt luftfartøj, en luftfartøjsmotor, en luftfartøjspropel eller en underenhed, et apparatur eller en del, der er eller bliver monteret derpå
 d)
 »kompetent myndighed«: et statsligt agentur eller en statslig enhed, som er udpeget af en part med henblik på denne aftale til at udøve en retlig beføjelse til at vurdere overensstemmelsen af og kontrollere anvendelsen af civile luftfartsprodukter, -tjenester, -operationer eller -certifikater inden for en parts jurisdiktion, og som kan træffe håndhævelsesforanstaltninger med henblik på at sikre, at disse overholder de gældende lovgivningsmæssige krav inden for den pågældende parts jurisdiktion
 e)
 »udpeget repræsentant«: enhver fysisk eller juridisk person, der ved lov er pålagt at udføre overensstemmelsesvurdering og fremsætte konstateringer på vegne af Kinas civilluftfartsmyndighed
 f)
 »kontrol«: det periodiske


text:
tilsyn, som en kompetent myndighed gennemfører med henblik på at fastslå, at de relevante gældende lovgivningsmæssige krav fortsat overholdes
 g)
 »teknisk repræsentant«: Kinas civilluftfartsmyndighed CAAC for Folkerepublikken Kinas regering og Det Europæiske Luftfartssikkerhedsagentur (EASA) for Den Europæiske Union.
 Artikel 3
 Anvendelsesområde
 1. Samarbejdet i henhold til denne aftale omfatter følgende områder:
 a)
 luftdygtighedscertifikater for og kontrol af civile luftfartsprodukter
 b)
 miljømæssig afprøvning af og certifikater for civile luftfartsprodukter
 c)
 certificering og kontrol af konstruktions- og produktionsorganisationer
 d)
 certificering og kontrol af vedligeholdelsesorganisationer
 e)
 certificering og uddannelse af personale
 f)
 operationer med luftfartøjer
 g)
 lufttrafiktjenester og lufttrafikstyring, og
 h)
 andre områder omfattet af bilagene til konventionen angående international civil luftfart, underskrevet i Chicago den 7. december 1944 (»konventionen«).
 2. I spørgsmål, som henhører under nærværende aftales anvendelsesområde, skal parterne udarbejde bilag og tilknyttede gennemførelsesbestemmelser med en beskrivelse af betingelserne for og metoderne til gensidig accept af konstateringer af overensstemmelse og certifikater, herunder om fornødent overgangsordninger, når de er enige om, at deres respektive standarder, regler, praksis, procedurer og systemer for civil luftfart er tilstrækkeligt ækvivalente eller kompatible til, at det kan accepteres, at certifikater og konstateringer af overensstemmelse, som den ene part foretager på vegne af den anden, er i overensstemmelse med aftalte standarder. Tekniske forskelle mellem parternes systemer for civil luftfart skal behandles nærmere i bilagene.
 Artikel 4
 Generelle forpligtelser
 1. Hver part accepterer den anden parts kompetente myndigheders konstateringer af overensstemmelse og certifikater i overensstemmelse med de betingelser, som er fastsat i bilagene til denne aftale, der udgør en integrerende del heraf, herunder om fornødent overgangsordninger.
 2. Medmindre andet er anført i bilagene til denne aftale, medfører intet i denne aftale en forpligtelse til gensidig accept eller anerkendelse af den anden parts standarder eller tekniske bestemmelser.
 3. Konstateringer forelagt af udpegede repræsentanter eller godkendte organisationer, som i henhold til en af parternes gældende lovgivning er bemyndiget til at udføre en kompetent myndigheds opgaver, har samme gyldighed som konstateringer fra en kompetent myndighed med henblik på denne aftale.
 4. Parterne sikrer, at deres kompetente myndigheder til stadighed kan leve op til deres ansvar i henhold til denne aftale, herunder bilagene til aftalen.
 5. For at sikre hver parts vedvarende tillid til, at den anden parts procedurer for konstatering af overensstemmelse er pålidelige, kan hver teknisk repræsentant deltage i den andens interne kvalitetskontrolaktiviteter i henhold til de procedurer, der er fastsat i bilagene til denne aftale.
 Artikel 5
 Myndighedskontrol og beskyttelsesforanstaltninger
 1. Intet i denne aftale må fortolkes således, at det begrænser en parts beføjelser til:
 a)
 ved lovgivningsmæssige, reguleringsmæssige eller administrative foranstaltninger at fastlægge et beskyttelsesniveau, som den pågældende part finder passende, i sikkerheds- og miljøspørgsmål og med hensyn til risici, der er omfattet af denne aftale.
 b)
 omgående at træffe alle relevante foranstaltninger, hvis der er en nærliggende risiko for, at et produkt, en tjeneste eller en aktivitet inden for denne aftales anvendelsesområde kan:
 i)
 bringe personers helbred eller sikkerhed eller miljøet i fare
 ii)
 ikke overholder den pågældende parts gældende lovgivningsmæssige, reguleringsmæssige eller administrative foranstaltninger, eller
 iii)
 på


text:
anden vis ikke opfylder et krav inden for anvendelsesområdet af det relevante bilag til denne aftale.
 2. Træffer en part foranstaltninger i medfør af stk. 1, underretter den skriftligt den anden part herom inden 15 arbejdsdage efter at have truffet foranstaltningerne med en begrundelse herfor.
 3. Ingen af parterne må fortolke eller udlægge de foranstaltninger, der træffes i henhold til denne artikel, som en overtrædelse af denne aftales bestemmelser.
 Artikel 6
 Kommunikation
 1. Ved undertegnelse af denne aftale meddeler parterne hinanden de relevante kontaktpunkter med henblik på aftalens gennemførelse.
 2. Al kommunikation mellem parterne og/eller de kompetente myndigheder vedrørende denne aftales gennemførelse skal være affattet på engelsk.
 3. Hver part underretter den anden part om identiteten af dens kompetente myndighed eller myndigheder.
 Artikel 7
 Regelsamarbejde, gensidig bistand og åbenhed
 1. Hver part underretter den anden part om alle sine relevante love, forskrifter, standarder og krav og om sit system til udstedelse af certifikater.
 2. Parterne underretter hinanden om påtænkte væsentlige ændringer af deres relevante love, forskrifter, standarder og krav og af deres system til udstedelse af certifikater i det omfang, ændringerne kan påvirke denne aftale. Parterne giver, når det er praktisk muligt, hinanden mulighed for at fremsætte bemærkninger til sådanne ændringer og tager behørigt hensyn til sådanne bemærkninger.
 3. De tekniske repræsentanter kan opstille procedurer for regelsamarbejde inden for denne aftales anvendelsesområde.
 4. Med henblik på undersøgelse og løsning af sikkerhedsproblemer kan parterne give hinanden mulighed for at deltage som observatører i hinandens tilsynsaktiviteter som angivet i det relevante bilag.
 5. Med henblik på overvågning og inspektioner bistår hver parts kompetente myndigheder den anden parts kompetente myndigheder med henblik på at opnå uhindret adgang til regulerede enheder inden for dens kompetence.
 Artikel 8
 Udveksling af sikkerhedsoplysninger
 Uden at dette berører bestemmelserne i artikel 10, og med forbehold af deres gældende lovgivning er parterne enige om:
 a)
 i rette tid og efter anmodning at forelægge den anden part oplysninger, som deres tekniske repræsentanter har til rådighed, om havarier eller alvorlige hændelser, som involverer civile luftfartsprodukter, -tjenester eller -aktiviteter, der er omfattet af bilagene til denne aftale, og
 b)
 at udveksle andre sikkerhedsoplysninger i overensstemmelse med procedurer, som de tekniske repræsentanter opstiller.
 Artikel 9
 Samarbejde om håndhævelse
 Med forbehold af gældende love og forskrifter er parterne enige om, at de efter anmodning, og forudsat at de påkrævede ressourcer står til rådighed, via deres tekniske repræsentanter eller kompetente myndigheder gensidigt samarbejder om og yder bistand til efterforsknings- eller håndhævelsessager inden for denne aftales anvendelsesområde. Hver part skal desuden straks underrette den anden part om enhver efterforskning, når fælles interesser står på spil.
 Artikel 10
 Fortrolige oplysninger og beskyttelse af data og oplysninger, som er omfattet af ejendomsrettigheder
 1. Parterne er enige om, at de hver især med forbehold af begrænsninger i henhold til deres lovgivning behandler data og oplysninger modtaget fra den anden part som led i denne aftale fortroligt.
 2. Med forbehold af deres respektive lovgivning må parterne navnlig hverken videregive data og oplysninger, der er modtaget fra den anden part som


text:
led i denne aftale, til en tredjepart, herunder offentligheden, eller tillade, at en kompetent myndighed videregiver sådanne data og oplysninger til en tredjepart, herunder offentligheden, hvis disse data eller oplysninger udgør forretningshemmeligheder, intellektuel ejendom, fortrolige kommercielle eller finansielle oplysninger, data, som er omfattet af ejendomsrettigheder, eller oplysninger, som vedrører en igangværende undersøgelse. Med henblik herpå betragtes sådanne data og oplysninger som fortrolige, omfattede af ejendomsrettigheder eller forretningshemmeligheder, og dette skal være tydeligt angivet, alt efter tilfældet.
 3. En part eller en kompetent myndighed kan, når den stiller data og oplysninger til rådighed for den anden part eller en af den anden parts kompetente myndigheder, fastlægge, hvilke dele af dataene og oplysningerne, den anser for at være fritaget for videregivelse.
 4. Er en part uenig i den anden parts klassificering af forelagte data og oplysninger som fortrolige, omfattede af ejendomsrettigheder eller forretningshemmeligheder, skal den part, som er uenig i klassificeringen, anmode om samråd med den anden part i medfør af bestemmelserne i artikel 15 med henblik på at løse problemet.
 5. Parterne træffer alle rimelige forebyggende foranstaltninger for at beskytte data og oplysninger, der modtages som led i denne aftale, mod uautoriseret offentliggørelse.
 6. Den part, der modtager data og oplysninger fra den anden part i medfør af denne aftale, erhverver ingen ejendomsrettigheder i form af intellektuel eller industriel ejendom som følge af at have modtaget disse fra den anden part.
 Artikel 11
 Parternes fælles udvalg
 1. Der nedsættes et fælles udvalg bestående af repræsentanter fra hver part. Det fælles udvalg sikrer, at denne aftale fungerer effektivt, og mødes regelmæssigt for at evaluere dens gennemførelse.
 2. Det fælles udvalg kan tage ethvert anliggende vedrørende denne aftales funktion og gennemførelse op til overvejelse. Det har navnlig til opgave at:
 a)
 løse problemer i forbindelse med anvendelsen og gennemførelsen af denne aftale, herunder bilagene til aftalen
 b)
 overveje, hvordan aftalen kan komme til at fungere bedre, og efter behov fremsætte anbefalinger til parterne om ændring af aftalen i henhold til artikel 17
 c)
 vedtage ændringer af bilagene
 d)
 koordinere udarbejdelsen af og vedtage nye bilag i henhold til artikel 17, og
 e)
 vedtage arbejdsprocedurer, hvis det er nødvendigt, for regelsamarbejde og åbenhed om alle i artikel 3 omhandlede aktiviteter.
 3. Det fælles udvalg udarbejder og vedtager selv sin forretningsorden.
 Artikel 12
 Omkostningsdækning
 Parterne bestræber sig hver især på at sikre, at eventuelle gebyrer og afgifter, som en parts tekniske repræsentant pålægger en fysisk eller juridisk person, hvis aktiviteter reguleres af denne aftale, er rimelige, står i et rimeligt forhold til de leverede tjenester og ikke skaber handelshindringer.
 Artikel 13
 Andre aftaler
 1. Medmindre andet fremgår af bilagene til denne aftale, vil forpligtelser i medfør af aftaler, som en af parterne indgår med et tredjeland, som ikke er part i nærværende aftale, hverken få retskraft eller virkning for den anden part i henhold til nærværende aftale.
 2. Ved sin ikrafttræden træder denne aftale i stedet for eventuelle bilaterale aftaler eller overenskomster om luftfartens sikkerhed, der er indgået mellem Folkerepublikken Kinas regering og Den Europæiske


text:
Unions medlemsstater, for så vidt angår alle anliggender omfattet af nærværende aftale, der er iværksat i henhold til bestemmelserne i artikel 3.
 3. Efter denne aftales ikrafttræden skal de tekniske repræsentanter træffe de nødvendige foranstaltninger for, alt efter hvad der er relevant, at ændre eller ophæve tidligere ordninger, som de har indgået indbyrdes.
 4. Med forbehold af denne artikels stk. 2 berører denne aftale ikke parternes rettigheder og forpligtelser i medfør af andre internationale aftaler.
 Artikel 14
 Anvendelse
 1. Denne aftale finder på den ene side anvendelse på Folkerepublikken Kinas regelsystem for civil luftfart og på den anden side på Den Europæiske Unions regelsystem for civil luftfart.
 2. Parternes fælles mål er at maksimere fordelene ved denne aftale ved om muligt at udvide den til at omfatte tredjelande. Med henblik herpå skal det fælles udvalg, der er nedsat ved artikel 11, hvis det er relevant, overveje betingelser og procedurer, herunder eventuelt nødvendige ændringer af denne aftale, som vil være påkrævet, for at tredjelande kan tiltræde aftalen.
 Artikel 15
 Samråd og bilæggelse af tvister
 1. Parterne bestræber sig på at løse eventuelle indbyrdes tvister i forbindelse med deres samarbejde i medfør af denne aftale på det lavest mulige tekniske niveau ved samråd efter bestemmelserne i bilagene til denne aftale.
 2. Hvis tvisten ikke kan løses i medfør af denne artikels stk. 1, kan hver af de tekniske repræsentanter forelægge tvisten for det fælles udvalg, der er nedsat ved artikel 11, og som derefter indleder samråd om spørgsmålet.
 3. Uanset bestemmelserne i denne artikels stk. 1 og 2 kan hver part anmode om samråd med den anden part om alle spørgsmål i forbindelse med denne aftale. Den anden part skal indlede samrådet efter aftale mellem parterne inden 45 dage.
 Artikel 16
 Suspendering af forpligtelsen til gensidig accept
 1. Parterne kan hver især helt eller delvis suspendere deres forpligtelser vedrørende accept i henhold til et bilag til denne aftale, hvis den anden part ikke opfylder sine forpligtelser i henhold til denne aftale, herunder bilagene til aftalen.
 2. Parterne skal anmode om samråd, jf. artikel 15, før de suspenderer deres forpligtelser vedrørende accept. Hvis en tvist angående bilagene ikke kan løses ved samråd, kan en part underrette den anden part om, at den har til hensigt at suspendere accept af konstateringer af overensstemmelse og certifikater i henhold til det bilag, der er genstand for tvisten. En sådan underretning foretages skriftligt, og der redegøres for grundene til suspenderingen.
 3. En sådan suspendering træder i kraft 30 dage efter datoen for underretningen, medmindre den part, der iværksatte suspenderingen, skriftligt inden udgangen af denne periode underretter den anden part om, at den trækker sin underretning tilbage. Suspenderingen får ingen indflydelse på gyldigheden af konstateringer af overensstemmelse, der er foretaget, og certifikater, der er udstedt af den pågældende parts kompetente myndighed forud for den dato, hvor suspenderingen trådte i kraft. En suspendering, der er trådt i kraft, kan bringes til ophør øjeblikkeligt efter en brevveksling mellem parterne herom.
 Artikel 17
 Ikrafttræden, ophør og ændringer
 1. Denne aftale, herunder


text:
bilagene til aftalen, træder i kraft den første dag i den anden måned efter den dato, hvor parterne har udvekslet diplomatiske noter, der bekræfter gennemførelsen af deres respektive procedurer for denne aftales ikrafttræden.
 2. Denne aftale, herunder bilagene til aftalen, er bindende for begge parter og forbliver i kraft, indtil den opsiges af en af parterne.
 3. En part kan til enhver tid opsige aftalen med seks måneders varsel ved skriftlig notifikation til modparten, medmindre opsigelsen efter gensidig aftale mellem parterne trækkes tilbage før udløbet af denne frist.
 4. Efter at der givet notifikation om opsigelse af denne aftale i sin helhed eller af et bilag dertil, opfylder parterne fortsat deres forpligtelser i henhold til denne aftale eller eventuelle bilag hertil indtil den dato, hvor opsigelsen får virkning.
 5. Aftalens ophør får ingen indflydelse på gyldigheden af eventuelle certifikater, som parterne har tildelt på betingelserne i denne aftale, herunder bilagene til aftalen.
 6. Parterne kan ændre denne aftale efter gensidig skriftlig aftale. En ændring af denne aftale træder i kraft på datoen for den sidste af de skriftlige notifikationer fra en part til den anden part om afslutningen af dennes interne procedurer, der er nødvendige i så henseende. Ændring af bilagene skal ske ved en afgørelse truffet af det fælles udvalg, der er nedsat ved artikel 11.
 7. Ønsker en part at ændre denne aftale ved at fjerne eller tilføje et eller flere bilag og bibeholde de andre bilag, søger parterne at nå en konsensus om ændring af aftalen, jf. procedurerne i denne artikel. Nås der ingen konsensus om at bevare de øvrige bilag, udløber denne aftale ved udgangen af seks måneder efter datoen for underretningen herom, medmindre parterne aftaler andet.
 8. Eventuelle enkeltbilag, der udarbejdes efter datoen for denne aftales ikrafttræden i overensstemmelse med bestemmelserne i artikel 3, træder i kraft efter en afgørelse truffet af det fælles udvalg, der er nedsat ved artikel 11.
 TIL BEKRÆFTELSE HERAF har undertegnede, behørigt bemyndiget i så henseende, undertegnet denne aftale.
 Udfærdiget i to eksemplarer på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og kinesisk, idet hver af disse tekster har samme gyldighed. I tilfælde af afvigende fortolkninger har den engelske tekst forrang.
 BILAG I
 LUFTDYGTIGHEDS- OG MILJØCERTIFICERING
 1. ANVENDELSESOMRÅDE
 1.1.
 Dette bilag omfatter 1) den gensidige accept af konstateringer af overensstemmelse, certifikater og dokumentation og 2) teknisk bistand vedrørende:
 a)
 luftdygtighed og vedvarende luftdygtighed for civile luftfartsprodukter (i det følgende benævnt »produkter«)
 b)
 konstruktions- og produktionsorganisationer, og
 c)
 støj, brændstofluftning og udstødningsemissioner, herunder CO2-emissioner når det er relevant.
 1.2.
 Nye eller ombyggede motorer, propeller, dele og apparatur hører ikke under dette bilags anvendelsesområde, når de betragtes individuelt. Brugte luftfartøjer hører under dette bilags anvendelsesområde.
 1.3.
 Dette bilags anvendelsesområde omfatter ikke godkendelser, som er udstedt af fabrikanter, der producerer dele, i henhold til Folkerepublikken Kinas system for tilsyn med luftdygtigheden.
 2. DEFINITIONER
 2.1.
 I dette bilag forstås ved:
 a)
 »Aircraft Evaluation Report«: den rapport, som udarbejdes


text:
af Aircraft Evaluation Group efter kapitel 15 i CCAR-21-R4. Aircraft Evaluation Report er ikke direkte omfattet af CAAC-typecertifikater eller -typevalideringscertifikater, men vurderes inden for rammerne af en Aircraft Evaluation Group i CAAC-systemet til støtte for typespecifikke operationelle aspekter, som typecertifikatindehaveren bærer ansvaret for.
 b)
 »Godkendelsesmærket for luftdygtighed«: en erklæring fra en person eller organisation underlagt den eksporterende parts lovfæstede tilsyn om, at et andet nyt civilt luftfartsprodukt end et helt luftfartøj er i overensstemmelse med en godkendt konstruktion og er i sikker operativ stand. CAAC-formular AAC-038 og EASA-formular 1 er godkendelsesmærker for luftdygtighed.
 c)
 »Certificeringsmyndighed«: den myndighed, der har udstedt et konstruktionscertifikat i sin egenskab af myndighed, der varetager konstruktionsstatens ansvar for et produkt.
 d)
 Ændringer af typekonstruktioner klassificeres som mindre og større. En »mindre ændring« er en ændring, som ikke har nogen mærkbar effekt på vægt, balance, strukturel styrke, driftssikkerhed, operationelle egenskaber, støj, brændstofluftning, udstødningsemission eller andre egenskaber, der påvirker produktets luftdygtighed. Alle andre ændringer er »større ændringer«.
 e)
 »Konstruktionscertifikat«: en parts anerkendelse af, at konstruktionen eller ændringen af konstruktionen af et civilt luftfartsprodukt opfylder luftdygtighedsstandarder og i relevante tilfælde miljøbeskyttelseskrav, bl.a. angående støj, brændstofluftning eller udstødningsemission, som er fastlagt i den pågældende parts gældende lovgivning.
 f)
 »Konstruktionsrelaterede driftskrav«: driftskrav og herunder miljøkrav, som enten påvirker produktets konstruktionskarakteristika eller konstruktionsdata vedrørende produktets drift eller vedligeholdelse, som gør det egnet til en bestemt slags drift.
 g)
 »Eksport«: den procedure, med hvilken et civilt luftfartsprodukt frigives fra et regelsystem til det andet.
 h)
 »Eksportluftdygtighedscertifikat«: en eksporterklæring fra den eksporterende part — eller for brugte luftfartøjer fra den kompetente myndighed i den registreringsstat, hvorfra produktet eksporteres — om, at et komplet luftfartøj opfylder de luftdygtigheds- og miljøkrav, der er meddelt af den importerende part.
 i)
 »Eksporterende part«: den part, fra hvis produktionstilsynssystem et civilt luftfartsprodukt eksporteres.
 j)
 »Import«: den procedure, med hvilken et eksporteret civilt luftfartsprodukt introduceres i et regelsystem.
 k)
 »Importerende part«: den part, som et civilt luftfartsprodukt importeres til.
 l)
 »Godkendelse af konstruktionsændringer«: et konstruktionscertifikat udstedt af CAAC til godkendelse af mindre ændringer, som foretages af en anden organisation eller person end indehaveren af typekonstruktionsgodkendelsen, af en godkendt typekonstruktion.
 m)
 »Data om operationel egnethed«: det datasæt, som luftfartøjsproducenter er pålagt at udarbejde, og som skal godkendes i henhold til EASA del-21, punkt 21.A.15, litra d), i forordning (EU) nr. 748/2012. Data om operationel egnethed godkendes som led i det typecertifikat, som udstedes af Den Europæiske Unions tekniske repræsentant til støtte for typespecifikke operationelle aspekter, som typecertifikatindehaveren bærer ansvaret for.
 n)
 »Produktionscertifikat«: et certifikat udstedt af en part til en organisation, som opfylder denne parts relevante gældende regler til regulering af produktionen.
 o)
 »Valideringsmyndighed«: den tekniske repræsentant, der automatisk accepterer eller validerer et certifikat udstedt af certificeringsmyndigheden som angivet i dette bilag.
 3. TILSYNSUDVALGET FOR CERTIFICERING
 3.1. Oprettelse og sammensætning af tilsynsudvalget for certificering
 3.1.1.
 Et teknisk koordineringsorgan benævnt tilsynsudvalget for certificering, som er ansvarligt over for parternes fælles udvalg, oprettes herved under de tekniske repræsentanters fælles lederskab. Det sammensættes af ansatte fra hver teknisk repræsentant.
 3.1.2.
 Tilsynsudvalget for certificering fastlægger


text:
selv sin forretningsorden.
 3.1.3.
 Det fælles lederskab kan opfordre andre til at deltage for at lette opfyldelsen af tilsynsudvalget for certificerings mandat.
 3.2. Mandat
 3.2.1.
 Tilsynsudvalget for certificering mødes regelmæssigt for at sikre, at dette bilag fungerer og gennemføres effektivt. Det får bl.a. til opgave at:
 a)
 bidrage til at mindske forskellene mellem parternes regelsystemer, standarder og certificeringsprocedurer
 b)
 udvikle, godkende og revidere de tekniske gennemførelsesprocedurer, der er omhandlet i punkt 4.2
 c)
 udveksle oplysninger om væsentlige sikkerhedsmæssige betænkeligheder, når dette er relevant, og opstille handlingsplaner for at imødegå dem
 d)
 løse tekniske problemstillinger, der hører under de kompetente myndigheders ansvar og påvirker gennemførelsen af dette bilag
 e)
 når dette er relevant udvikle effektive midler til at samarbejde, yde teknisk bistand og udveksle oplysninger om sikkerheds- og miljøkrav, certificeringssystemer, kvalitetsstyringssystemer og standardiseringssystemer
 f)
 forelægge parternes fælles udvalg forslag til ændringer af dette bilag
 g)
 fastlægge procedurer i henhold til bestemmelserne i punkt 5.2.2 for at sikre hver parts vedvarende tillid til, at den anden parts procedurer for konstatering af overensstemmelse er pålidelige
 h)
 analyse af og opfølgning på gennemførelsen af de procedurer, som er omhandlet i litra g).
 3.2.2.
 Tilsynsudvalget for certificering henviser uløste problemstillinger til parternes fælles udvalg og sikrer gennemførelsen af de beslutninger, som parternes fælles udvalg træffer angående dette bilag.
 4. GENNEMFØRELSE
 4.1. Kompetente myndigheder
 4.1.1.
 De kompetente myndigheder for så vidt angår certificering af konstruktioner er:
 a)
 for Republikken Kinas regering: Kinas civilluftfartsmyndighed (CAAC), og
 b)
 for Den Europæiske Union: Det Europæiske Luftfartssikkerhedsagentur (EASA).
 4.1.2.
 De kompetente myndigheder for så vidt angår certificering af produktion er:
 a)
 for Republikken Kinas regering: Kinas civilluftfartsmyndighed (CAAC), og
 b)
 for Den Europæiske Union: Det Europæiske Luftfartssikkerhedsagentur (EASA) og EU-medlemsstaternes kompetente myndigheder.
 4.2. Tekniske gennemførelsesprocedurer
 4.2.1.
 Tilsynsudvalget for certificering skal opstille arbejdsprocedurer benævnt »tekniske gennemførelsesprocedurer« med henblik på at lette gennemførelsen af dette bilag, navnlig ved at fastsætte krav til grænsefladen mellem de kompetente myndigheder og deres aktiviteter.
 4.2.2.
 I disse tekniske gennemførelsesprocedurer vil der blive taget højde for forskelle mellem parternes luftdygtigheds- og miljøcertificeringssystemer.
 4.3. Udveksling og beskyttelse af fortrolige oplysninger og ophavsretligt beskyttede data og oplysninger
 4.3.1.
 Data og oplysninger, der udveksles inden for rammerne af aktiviteter henhørende under dette bilags anvendelsesområde, er underlagt bestemmelserne i denne aftales artikel 10.
 4.3.2.
 Data og oplysninger, der udveksles i forbindelse med valideringsaktiviteter, skal være afgrænset i deres art og omfang til det nødvendige grundlag for at dokumentere opfyldelse af de gældende tekniske krav som angivet i de tekniske gennemførelsesprocedurer.
 4.3.3.
 En eventuel tvist angående en kompetent myndigheds eller en teknisk repræsentants anmodning om data eller oplysninger bør håndteres med en trinvis eskaleringsprocedure som angivet i de tekniske gennemførelsesprocedurer. Alle parter har ret til at henvise tvisten til Tilsynsudvalget for certificering med henblik på at finde en løsning.
 4.4. Konstruktion
 4.4.1. Generelle bestemmelser
 4.4.1.1.
 Dette bilag vedrører alle konstruktionscertifikater og ændringer heraf inden for det anvendelsesområde, der fastlægges i punkt 1 i dette bilag, og navnlig:
 a)
 typecertifikater, herunder data om operationel egnethed, hvis det er relevant
 b)
 supplerende typecertifikater, herunder


text:
data om operationel egnethed, hvis det er relevant
 c)
 godkendelser af konstruktionsændringer
 d)
 godkendelser af reparationskonstruktioner
 e)
 godkendelser af dele og apparatur.
 4.4.1.2.
 Begrænsede typecertifikater udstedt af den europæiske tekniske repræsentant og typecertifikater for luftfartøjer i den begrænsede kategori udstedt af den kinesiske tekniske repræsentant vil blive behandlet fra sag til sag af de tekniske repræsentanter som angivet i de tekniske gennemførelsesprocedurer.
 4.4.1.3.
 Med henblik på gennemførelsen af dette bilag er parterne med forbehold af kravene om vedvarende kvalifikation, som er fastlagt i punkt 5 i dette bilag, enige om følgende:
 a)
 i det europæiske regelsystem kontrolleres påvisningen af en konstruktionsorganisations evne til at løse sine opgaver tilstrækkeligt i kraft af et certificeringssystem for konstruktionsorganisationer
 b)
 i det kinesiske regelsystem sikres påvisningen af en konstruktionsorganisations evne i kraft af et konstruktionssikringssystem og direkte kontrol, som udføres af den tekniske repræsentant. Dette system indebærer uafhængig kontrol af overholdelsen på et ækvivalent niveau.
 4.4.1.4.
 En ansøgning om et konstruktionscertifikat skal indgives til valideringsmyndigheden via certificeringsmyndigheden, når dette er hensigtsmæssigt, som angivet i de tekniske gennemførelsesprocedurer.
 4.4.2. Valideringsmyndighedens »level of involvement«.
 4.4.2.1.
 Valideringsmyndighedens »level of involvement« i forbindelse med den valideringsprocedure, der er fastsat i dette bilags punkt 4.4.5 og angivet i de tekniske gennemførelsesprocedurer, fastlægges primært i forhold til:
 a)
 den anden parts kompetente myndigheds erfaring og dokumenterede indsats som certificeringsmyndighed
 b)
 valideringsmyndighedens allerede høstede erfaringer fra tidligere valideringsrunder sammen med den anden parts kompetente myndighed
 c)
 den validerede konstruktions art og ansøgerens præstation og erfaring med valideringsmyndigheden, og
 d)
 resultatet af den indledende vurdering af krav om kvalifikation og vurderingen af krav om vedvarende kvalifikation, jf. punkt 5.2.
 4.4.2.2.
 Ved den første validering af en given produktkategori benytter valideringsmyndigheden særlige procedurer og gransker navnlig certificeringsmyndighedens procedurer og metoder efter de nærmere bestemmelser, der er fastsat i de tekniske gennemførelsesprocedurer. For eventuelle yderligere ansøgninger inden for en given produktkategori, som modtages, før den første validering er afsluttet, vil valideringsmyndigheden afgøre fra sag til sag, om og i hvilket omfang de særlige procedurer og granskning skal benyttes.
 4.4.2.3.
 Tilsynsudvalget for certificering skal regelmæssigt måle, kontrollere og gennemgå den praktiske gennemførelse af ovenstående principper efter måleparametre, som er fastlagt i de tekniske gennemførelsesprocedurer.
 4.4.3. Certificeringsgrundlag
 4.4.3.1.
 I forbindelse med udstedelsen af typecertifikater skal valideringsmyndigheden henvise til luftdygtighedsstandarder for et tilsvarende eget produkt, som var i kraft på den dato, hvor certificeringsmyndigheden fastslår, at ansøgningen om certificering blev forelagt, suppleret om nødvendigt af yderligere tekniske betingelser, som er fastlagt i de tekniske gennemførelsesprocedurer.
 4.4.3.2.
 De miljøbeskyttelseskrav, der anvendes i forbindelse med proceduren for validering af et typecertifikat, skal være de gældende krav i valideringsmyndighedens part på den dato, hvor ansøgningen om validering blev forelagt valideringsmyndigheden.
 4.4.3.3.
 Valideringsmyndigheden skal, når dette er relevant, specificere eventuelle:
 a)
 undtagelser fra gældende standarder
 b)
 afvigelser fra gældende standarder
 c)
 kompenserende faktorer, hvormed der tilvejebringes et tilsvarende sikkerhedsniveau, når gældende standarder ikke er opfyldt.
 4.4.3.4.
 Valideringsmyndigheden skal specificere eventuelle særlige betingelser, der anvendes eller påtænkes anvendt, såfremt de tilknyttede luftdygtighedsbestemmelser ikke indeholder hensigtsmæssige eller relevante sikkerhedsstandarder for produktet, fordi:
 a)


text:
produktet har nye eller usædvanlige konstruktionsegenskaber i forhold til den konstruktionspraksis, som de gældende luftdygtighedsbestemmelser er baseret på
 b)
 den tilsigtede anvendelse af produktet er utraditionel, eller
 c)
 erfaringer fra andre tilsvarende produkter i brug eller produkter, der har tilsvarende konstruktionsegenskaber, har vist, at der kan opstå betingelser, som ikke frembyder den fornødne sikkerhed.
 4.4.3.5.
 Ved angivelsen af undtagelser, afvigelser, kompenserende faktorer eller særlige betingelser skal valideringsmyndigheden tage behørigt hensyn til certificeringsmyndighedens undtagelser, afvigelser, kompenserende faktorer eller særlige betingelser og må ikke pålægge produkter, som foreligger til validering, strengere krav end dem, der gælder for tilsvarende egne produkter. Valideringsmyndigheden skal meddele certificeringsmyndigheden sådanne undtagelser, afvigelser eller særlige betingelser.
 4.4.4. Proceduren for certificering af konstruktioner
 4.4.4.1.
 Certificeringsmyndigheden skal sørge for, at valideringsmyndigheden modtager alle relevante data og oplysninger, som er fastlagt i de tekniske gennemførelsesprocedurer, og som er nødvendige, for at valideringsmyndigheden kan sætte sig ind i og holde sig orienteret om konstruktionen og certificeringen af de civile luftfartsprodukter, som skal valideres.
 4.4.4.2.
 Valideringsmyndigheden skal udstede typecertifikater for et luftfartøj, en motor eller en propel, hvis:
 a)
 certificeringsmyndigheden har udstedt sit eget certifikat
 b)
 certificeringsmyndigheden over for valideringsmyndigheden bekræfter, at produktet er i overensstemmelse med det i punkt 4.4.3 omhandlede certificeringsgrundlag
 c)
 der er fundet en løsning på alle problemstillinger, som valideringsmyndigheden har behandlet under valideringsproceduren, og
 d)
 ansøgeren har opfyldt supplerende administrative krav, som er fastlagt i de tekniske gennemførelsesprocedurer.
 4.4.4.3.
 For at opnå og opretholde et valideret konstruktionscertifikat, jf. bestemmelserne i dette bilag, skal ansøgeren opbevare og give certificeringsmyndigheden adgang til alle relevante konstruktionsoplysninger, tegninger og afprøvningsrapporter, herunder inspektionsrapporter om det certificerede produkt, for at kunne stille de fornødne informationer til rådighed til sikring af produktets vedvarende luftdygtighed og overensstemmelse med de gældende miljøbeskyttelseskrav.
 4.4.5. Procedurer for validering og automatisk accept
 4.4.5.1.
 Konstruktionscertifikater, som certificeringsmyndigheden har udstedt eller er i færd med at udstede, accepteres automatisk eller valideres af valideringsmyndigheden:
 a)
 for certifikater, der skal valideres, udsteder valideringsmyndigheden sit eget certifikat via en valideringsprocedure, der indebærer et rimeligt »level of involvement«, der fastsættes efter principperne i punkt 4.4.2 og som angivet i de tekniske gennemførelsesprocedurer
 b)
 for certifikater, der er omfattet af automatisk accept, anerkender og accepterer valideringsmyndigheden certificeringsmyndighedens certifikater uden tekniske undersøgelser eller valideringsrunder. I dette tilfælde anerkender valideringsmyndigheden det certifikat, certificeringsmyndigheden har udstedt, som ækvivalent med sit eget certifikat, der er udstedt i overensstemmelse med egen lovgivning og egne procedurer. Valideringsmyndigheden udsteder ikke sit eget tilsvarende certifikat.
 4.4.5.2.
 Medmindre andet følger af bestemmelserne i punkt 4.4.2, skal den valideringsprocedure, der er angivet i de tekniske gennemførelsesprocedurer, i videst muligt omfang bygge på den anden tekniske repræsentants tekniske evalueringer, afprøvninger, inspektioner og certificeringer af overensstemmelse.
 4.4.5.3.
 De nærmere retningslinjer for accept og validering af certifikater præsenteres i punkt 9 i dette bilag (Tillæg 1 — De nærmere retningslinjer for accept og validering af certifikater).
 4.4.6. Overdragelse af et certifikat
 4.4.6.1.
 Hvis indehaveren af et konstruktionscertifikat overdrager sit certifikat til en anden enhed, underretter den tekniske repræsentant, der har ansvaret for konstruktionscertifikatet, straks den anden tekniske repræsentant om overdragelsen


text:
og anvender de aftalte procedurer vedrørende overdragelse af certifikater som fastlagt i de tekniske gennemførelsesprocedurer.
 4.4.7. Konstruktionsrelaterede driftskrav
 4.4.7.1.
 De tekniske repræsentanter sikrer om nødvendigt, at data og oplysninger vedrørende konstruktionsrelaterede driftskrav udveksles i løbet af valideringsproceduren.
 4.4.7.2.
 Hvis de tekniske repræsentanter er enige herom, kan valideringsmyndigheden for nogle konstruktionsrelaterede driftskravs vedkommende acceptere certificeringsmyndighedens overensstemmelseserklæring.
 4.4.8. Typerelaterede operationelle dokumenter og data
 4.4.8.1.
 Nogle typespecifikke sæt af operationelle dokumenter og data, bl.a. data om operationel egnethed i EU-systemet og Aircraft Evaluation Reports i Kinas system, der leveres af indehaveren af typecertifikatet, godkendes eller accepteres af certificeringsmyndigheden.
 4.4.8.2.
 Valideringsmyndigheden kan enten automatisk acceptere eller validere disse operationelle dokumenter og data som angivet i de tekniske gennemførelsesprocedurer.
 4.4.9. Sideløbende certificering
 4.4.9.1.
 I fælles forståelse mellem ansøgeren og begge tekniske repræsentanter kan der benyttes en sideløbende certificeringsprocedure, når dette er relevant, som angivet i de tekniske gennemførelsesprocedurer. Begge tekniske repræsentanter anerkender de mulige fordele ved en sådan procedure.
 4.5. Produktion
 4.5.1.
 Da parternes systemer til produktion af civile luftfartsprodukter anses for tilstrækkeligt sammenlignelige, skal den importerende part acceptere den anden parts produktionscertificerings- og tilsynssystem inden for dette bilags anvendelsesområde, medmindre andet fremgår af bestemmelserne i punkt 4.5.2-4.5.10.
 4.5.2.
 Med forbehold af bestemmelserne i punkt 4.5.4 og 4.5.5, og medmindre andet aftales mellem de tekniske repræsentanter, udsteder den importerende parts tekniske repræsentant ikke en produktionsgodkendelse til en fabrikant, der primært er lokaliseret på den eksporterende parts område.
 4.5.3.
 Bestemmelserne i punkt 4.5.1 finder også anvendelse:
 a)
 hvis konstruktionsstatens ansvarsområder varetages af et tredjeland, på den betingelse at den eksporterende parts kompetente myndighed har opstillet og gennemført procedurer sammen med konstruktionsstatsmyndigheden med henblik på at kontrollere grænsefladen mellem indehaveren af konstruktionscertifikatet og indehaveren af produktionscertifikatet
 b)
 på dele og apparatur, som produceres af en indehaver af et selvstændigt produktionscertifikat, hvis vedkommende primært er lokaliseret uden for parternes områder
 c)
 på motorer og propeller, som produceres af en indehaver af et selvstændigt produktionscertifikat, hvis vedkommende primært er lokaliseret uden for parternes områder, dog med forbehold af de tekniske repræsentanters vurdering fra sag til sag.
 4.5.4.
 Parterne er enige om, at et produktionscertifikat, som den eksporterende parts kompetente myndighed udsteder til organisationer, der primært er lokaliseret på denne parts område, og som accepteres i henhold til bestemmelserne i punkt 4.5.1, kan udvides til også at omfatte produktionsanlæg og -faciliteter på den anden parts område eller på et tredjelands område, uanset disse produktionsanlægs og -faciliteters retlige status og uanset hvilken type civilt luftfartsprodukt, som fremstilles der. Den eksporterende parts kompetente myndighed skal i dette tilfælde bære ansvaret for tilsynet med disse produktionsanlæg og -faciliteter, og den importerende part må ikke udstede sit eget certifikat for det samme produkt.
 4.5.5.
 De ordninger, som er indgået mellem de tekniske repræsentanter, og som omfatter tilsyn med produktionen i produktionsanlæg og -faciliteter, der er lokaliseret på den anden parts område på tidspunktet for denne aftales ikrafttræden, må ikke ændres uden samtykke fra begge tekniske repræsentanter.
 4.5.6.
 Selvstændige produktionscertifikater, som en parts tekniske repræsentant udsteder til produktionsorganisationer lokaliseret på den anden parts område, og


text:
som stadig er gældende på tidspunktet for denne aftales ikrafttræden, skal vurderes af de tekniske repræsentanter fra sag til sag. I samråd med indehavere af produktionscertifikater kan visse produktionscertifikater bringes til ophør inden for en rimelig tidsramme.
 4.5.7.
 De tekniske repræsentanter skal opstille procedurer for de tilfælde, hvor indehaveren af produktionscertifikatet reguleres af en parts kompetente myndighed, og indehaveren af konstruktionscertifikatet reguleres af den anden parts kompetente myndighed, med henblik på at fastlægge hver parts ansvarsområde med hensyn til kontrol af grænsefladen mellem indehaveren af konstruktionscertifikatet og indehaveren af produktionscertifikatet.
 4.5.8.
 Med henblik på eksport af civile luftfartsprodukter inden for rammerne af dette bilag i det tilfælde, at indehaveren af konstruktionscertifikatet og produktionsorganisationen ikke er samme retlige enhed, skal indehaveren af konstruktionscertifikatet oprette forsvarlige ordninger med produktionsorganisationen for at sikre en tilfredsstillende koordinering mellem produktion og konstruktion og en passende støtte for det civile luftfartsprodukts vedvarende luftdygtighed.
 4.5.9.
 En liste over kinesiske indehavere af produktionscertifikater, herunder indehavere af kinesiske TSO-godkendelser, hvis produktion Den Europæiske Union har accepteret, vil blive offentliggjort og ajourført regelmæssigt i Den Europæiske Unions tekniske repræsentants officielle publikationer.
 4.5.10.
 Produkter, der produceres i henhold til »produktion efter typecertifikat«-kravene i det kinesiske regelsystem for civil luftfart eller i henhold til »produktion uden produktionsorganisationsgodkendelse«-proceduren i Den Europæiske Unions regelsystem for civil luftfart, vil blive behandlet fra sag til sag af de tekniske repræsentanter.
 4.6. Eksportcertifikater og -formularer
 4.6.1. Formularer
 4.6.1.1.
 Den eksporterende parts formularer er:
 a)
 når Folkerepublikken Kina er den eksporterende part: CAAC-formular AAC-157 for nye og brugte luftfartøjer og formular AAC-038 for andre nye produkter
 b)
 når Den Europæiske Union er den eksporterende part: EASA-formular 27 for nye og brugte luftfartøjer og EASA-formular 1 for andre nye produkter.
 4.6.2. Nye luftfartøjer
 4.6.2.1.
 Som angivet i de tekniske gennemførelsesprocedurer skal den eksporterende parts kompetente myndighed eller den godkendte produktionsorganisation, alt efter hvad der er relevant, udstede et eksportluftdygtighedscertifikat (CAAC-formular 157 eller EASA-formular 27), hvormed det certificeres, at det pågældende luftfartøj:
 a)
 er i overensstemmelse med en typekonstruktion, der er godkendt af den importerende part i henhold til dette bilag
 b)
 er i en driftssikker tilstand, herunder i overensstemmelse med den importerende parts gældende luftdygtighedsdirektiver, som er meddelt af denne part, og
 c)
 opfylder alle yderligere krav, som er foreskrevet og meddelt af den importerende part.
 4.6.2.2.
 Med forbehold af bestemmelserne i dette bilags punkt 4.5 skal den importerende part for nye luftfartøjers vedkommende acceptere den eksporterende parts eksportluftdygtighedscertifikater.
 4.6.3. Brugte luftfartøjer
 4.6.3.1.
 For et brugt luftfartøj, som den importerende part har udstedt et konstruktionscertifikat for, udsteder den kompetente myndighed i den registreringsstat, fra hvilken produktet eksporteres, et eksportluftdygtighedscertifikat, hvori det bekræftes, at luftfartøjet:
 a)
 er i overensstemmelse med en typekonstruktion, der er godkendt af den importerende part i henhold til dette bilag
 b)
 er i en driftssikker tilstand, herunder i overensstemmelse med alle den importerende parts gældende luftdygtighedsdirektiver, som er meddelt af denne part
 c)
 er vedligeholdt korrekt i dets samlede driftslevetid under anvendelse af godkendte procedurer og metoder (påvist med logbøger og dokumentation for vedligeholdelse), og
 d)


text:
opfylder alle yderligere krav, som er foreskrevet og meddelt af den importerende part.
 4.6.3.2.
 Brugte luftfartøjer må kun eksporteres, hvis der findes en indehaver af enten et typecertifikat eller et begrænset typecertifikat/typecertifikat for luftfartøjer i den begrænsede kategori til støtte for det pågældende luftfartøjs vedvarende luftdygtighed.
 4.6.3.3.
 For brugte luftfartøjer, der er fremstillet i henhold til parternes respektive produktionstilsynssystem, er parterne enige om efter den anden parts anmodning at bistå med at skaffe data og oplysninger om:
 a)
 luftfartøjets konfiguration, da det forlod producenten, og
 b)
 efterfølgende ændringer og reparationer af dette luftfartøj, som den har godkendt.
 4.6.3.4.
 Den importerende part kan anmode om inspektions- og vedligeholdelsesdokumentation som angivet i de tekniske gennemførelsesprocedurer.
 4.6.3.5.
 Hvis den eksporterende parts kompetente myndighed i forbindelse med sin certificering af luftdygtighedsstatus for et brugt luftfartøj, som påtænkes eksporteret, ikke er i stand til at opfylde alle krav i punkt 4.6.3.1 eller 4.6.3.3, skal den:
 a)
 underrette den importerende parts kompetente myndighed
 b)
 koordinere med den importerende parts kompetente myndighed som angivet i de tekniske gennemførelsesprocedurer, hvorvidt den accepterer eller afviser undtagelserne fra de gældende krav, og
 c)
 dokumentere eventuelle accepterede undtagelser i forbindelse med eksporten af produktet.
 4.6.4. Et nyt civilt luftfartsprodukt bortset fra hele luftfartøjer
 4.6.4.1.
 Som angivet i de tekniske gennemførelsesprocedurer skal den eksporterende parts kompetente myndighed eller den godkendte produktionsorganisation, alt efter hvad der er relevant, udstede et godkendelsesmærke for luftdygtighed (CAAC-formular AAC-038 eller EASA-formular 1), hvormed det certificeres, at et nyt civilt luftfartsprodukt (bortset fra hele luftfartøjer):
 a)
 er i overensstemmelse med de konstruktionsdata, som den importerende part har godkendt
 b)
 er i en driftssikker tilstand, og
 c)
 opfylder alle yderligere krav, som er foreskrevet og meddelt af den importerende part.
 4.6.4.2.
 Med forbehold af bestemmelserne i dette bilags punkt 4.5 skal den importerende part acceptere den eksporterende parts godkendelsesmærke for luftdygtighed.
 4.7. Vedvarende luftdygtighed
 4.7.1.
 De tekniske repræsentanter påtager sig at træffe forholdsregler for at imødegå sikkerhedsmæssige problemer for produkter, for hvilke de er certificeringsmyndighed.
 4.7.2.
 Efter anmodning bistår den ene parts kompetente myndighed i forbindelse med civile luftfartsprodukter, der konstrueres eller produceres i henhold til dens konstruktions- eller produktionssystem, den anden parts kompetente myndighed ved fastlæggelsen af eventuelle foranstaltninger, som anses for nødvendige af hensyn til produkternes vedvarende luftdygtighed.
 4.7.3.
 I tilfælde, hvor driftsrelaterede vanskeligheder eller andre potentielle sikkerhedsproblemer, der berører et produkt inden for dette bilags anvendelsesområde, får certificeringsmyndigheden til at foretage en efterforskning, skal den anden parts tekniske repræsentant efter anmodning støtte denne efterforskning og udveksle relevante oplysninger, som dennes respektive regulerede enheder har indberettet om svigt, mangler, fejl eller andre hændelser, der berører dette produkt.
 4.7.4.
 Med udvekslingen af disse oplysninger til certificeringsmyndigheden og den mekanisme for udveksling af oplysninger, der oprettes ved dette bilag, anses hver indehaver af et certifikat for at have opfyldt sin forpligtelse til at rapportere om svigt, mangler, fejl eller andre hændelser til valideringsmyndigheden.
 4.7.5.
 Forholdsregler mod sikkerhedsmæssige problemer og udveksling af sikkerhedsoplysninger som omhandlet i punkt 4.7.1-4.7.4 skal fastlægges i de tekniske gennemførelsesprocedurer.
 4.7.6.
 Den ene parts tekniske repræsentant


text:
skal holde den anden parts tekniske repræsentant underrettet om alle obligatoriske oplysninger om vedvarende luftdygtighed i relation til civile luftfartsprodukter, som er konstrueret eller produceret i henhold til den ene parts tilsynssystem, og som er omfattet af dette bilags anvendelsesområde.
 4.7.7.
 Eventuelle ændringer af luftdygtighedsstatus med hensyn til certifikater, der er udstedt af en af parternes tekniske repræsentant, meddeles rettidigt den anden parts tekniske repræsentant.
 5. KOMPETENTE MYNDIGHEDERS KVALIFIKATIONER
 5.1. Kvalifikationskrav med henblik på accept af konstateringer og certifikater
 5.1.1.
 Hver part skal opretholde et struktureret og effektivt certificerings- og tilsynssystem for de forskellige aktiviteter, der hører under dette bilags anvendelsesområde, herunder:
 a)
 en juridisk og reguleringsmæssig struktur, der navnlig sikrer reguleringsbeføjelser over regulerede enheder
 b)
 en organisationsstruktur, herunder en klar beskrivelse af ansvarsområder
 c)
 tilstrækkelige ressourcer, herunder personale med relevante kvalifikationer og den nødvendige viden, erfaring og uddannelse
 d)
 hensigtsmæssige procedurer, der dokumenteres i politikker og procedurer
 e)
 dokumentation og fortegnelser
 f)
 et etableret inspektionsprogram, som sikrer en ensartet gennemførelse af regelrammen blandt tilsynssystemets forskellige komponenter.
 5.2. De kompetente myndigheders grundlæggende og vedvarende kvalifikation
 5.2.1. De kompetente myndigheders grundlæggende kvalifikation
 5.2.1.1.
 Med forbehold af bestemmelserne i punkt 5.2.1.3 anses de kompetente myndigheder, der er opført i punkt 4.1, for at opfylde de nærmere krav i punkt 5.1, som følge af en tillidsskabende procedure, der blev iværksat før undertegnelsen af denne aftale.
 5.2.1.2.
 Blandt andet gjorde de indledende gensidige vurderinger det muligt for begge parter at konkludere, at begge parters sikkerhedstilsynssystemer ved denne aftales undertegnelse er tilstrækkeligt kompatible til at tillade, at dette bilag indgår i aftalen.
 5.2.1.3.
 Parterne blev enige om, at der for certifikater, godkendelser og konstateringer af overensstemmelse på konstruktions- og produktionsområdet vil blive anvendt andre niveauer for tillid i en overgangsperiode i forbindelse med de kompetente myndigheders respektive accept- og valideringsprocedurer i henhold til dette bilag.
 5.2.1.4.
 Parternes regelmæssige gensidige vurderinger videreføres som angivet i de tekniske gennemførelsesprocedurer.
 5.2.2. De kompetente myndigheders vedvarende kvalifikation
 5.2.2.1.
 For at opretholde den gensidige tillid til den anden parts systemer skal de tekniske repræsentanter regelmæssigt vurdere den anden parts kompetente myndigheders efterlevelse af de kvalifikationskrav, der er fastlagt i punkt 5.1.
 5.2.2.2.
 De nærmere enkeltheder i forbindelse med sådanne løbende gensidige vurderinger skal fastlægges i de tekniske gennemførelsesprocedurer.
 5.2.2.3.
 De kompetente myndigheder skal stille sig til rådighed for sådanne vurderinger og sikre, at de regulerede enheder giver begge tekniske repræsentanter adgang.
 5.2.2.4.
 Er en af de tekniske repræsentanter af den opfattelse, at en kompetent myndigheds tekniske kompetence ikke længere er fuldgyldig, eller at accepten af konstateringer eller certifikater udstedt af en kompetent myndighed bør suspenderes, holder de tekniske repræsentanter samråd for at udpege afhjælpende tiltag.
 5.2.2.5.
 Hvis tilliden ikke genskabes med en gensidigt tilfredsstillende løsning, kan hver af de tekniske repræsentanter henvise sagen til tilsynsudvalget for certificering.
 5.2.2.6.
 Hvis tilsynsudvalget for certificering ikke kan finde en løsning, kan hver af parterne henvise sagen til det fælles udvalg i overensstemmelse med denne aftales artikel 15 og punkt 3.2.2 i dette bilag.
 6. MEDDELELSER
 6.1.
 Alle meddelelser mellem parterne, herunder dokumentation som